ο ήρωας της καρδιάς μας\nΟ Γερμανός Καραβαγγέλης γεννήθηκε στη Στύψη Λέσβου στις 16 Ιουνίου 1866 και πέθανε στη Βιέννη στις 11 Φεβρουαρίου 1935.\nΔιατέλεσε Μητροπολίτης Καστορίας και διαδραμάτισε σημαντικό ρόλο στη διάρκεια του Μακεδονικού Αγώνα, καθώς και στην γενοκτονία των Ελλήνων του Πόντου στις αρχές του προηγούμενου αιώνα.\nΟργανώνοντας ανταρτικά σώματα στον πόντο με ντόπιους οπλαρχηγούς, αναδείχτηκε μία από τις σημαντικότερες μορφές των Αγώνων των ποντίων ενάντια στην τουρκική θηριωδία.\nΟι υπηρεσίες του, τόσο προς το Έθνος όσο και προς την Ελλαδική Ορθόδοξη Εκκλησία, υπήρξαν ανεκτίμητες.\nΟι γονείς του Χρυσόστομος και Μαρία απέκτησαν,εκτός από τον πρωτότοκο Στυλιανό (τον μετέπειτα Γερμανό) και άλλα επτά παιδιά: έξι κορίτσια και ένα αγόρι, από τα οποία το αγόρι και ένα κορίτσι πέθαναν νωρίς.\nΜεγάλωσε στο Αδραμύττιο της Μικράς Ασίας, όπου μετακόμισε η οικογένειά του, όταν ο Στυλιανός ήταν δύο χρονών· εκεί ο πατέρας του άνοιξε εμπορικό κατάστημα.\nΑπό το Αδραμύττιο θα φύγει νέος πια, με υποτροφία που του χορηγεί, εκτιμώντας την ευφυΐα του, την φιλομάθειά του και το επιβλητικό παρουσιαστικό του, ο Μητροπολίτης Εφέσου Αγαθάγγελος, για να σπουδάσει στη Θεολογική Σχολή της Χάλκης, από την οποία θα αποφοιτήσει με άριστα το 1888.\nΤην ημέρα της αποφοίτησης, χειροτονήθηκε διάκονος από τον Πατριάρχη Διονύσιο Ε΄ και πήρε το όνομα Γερμανός, προς τιμήν του ιδρυτή της Σχολής, Πατριάρχη Γερμανού Δ΄.\nΚατόπιν, συνέχισε τις σπουδές του, με δαπάνες του πλούσιου ομογενή Παύλου Στεφάνοβικ Σκυλίτση, σπουδάζοντας επί τριετία φιλοσοφία στο Πανεπιστήμιο της Λειψίας και της Βόννης.\nΜετά την ανακήρυξή του σε διδάκτορα επέστρεψε στη Κωνσταντινούπολη. Εκεί το 1891 διορίστηκε καθηγητής της ονομαστής Θεολογικής Σχολής της Χάλκης.\nΜε αυτή την ιδιότητα δίδαξε με ζήλο εκκλησιαστική ιστορία, ομιλητική και Θεολογία.\nΣυνέγραψε εγκυκλοπαίδεια της Θεολογίας καί διάφορα επιστημονικά έργα, εκκλησιαστικούς λόγους, τήν περί τοϋ Πάσχα ιστορικήν επιστημονικήν διατριβήν και άλλες μελέτες που δημοσιεύθηκαν σε περιοδικά και εφημερίδες.\nΤο 1896 χειροτονήθηκε επίσκοπος Πέραν με τον τίτλο "επίσκοπος Χαριουπόλεως", όπου και ανέπτυξε σπουδαία δράση, αφενός καταπολεμώντας ξένη ανθελληνική προπαγάνδα και αφετέρου για την ελληνοπρεπέστερη μόρφωση των Ελλήνων μαθητών, αποσπώντας τους από ξένες σχολές, που είχαν στο μεταξύ ιδρυθεί, ιδίως των Καθολικών Γάλλων.\nΧαρακτηριστικά, απέσπασε 130 έλληνες μαθητές από τη σχολή "Παπάζ Κιοπρού" και τους έπεισε να γραφτούν στο νεόκτιστο Ζωγράφειο Λύκειο ενώ ιδρυσε και Παρθεναγωγείο για τα κορίτσια που για χρόνια έφερε το όνομα "Παρθεναγωγείο Καραβαγγέλη".\nΟργάνωσε μαθήματα τις Κυριακές, κύρηττε ακατάπαυστα και συμμετείχε στην εκπαίδευση κι επιλογή νέων άξιων κληρικών.\nΤο 1900 τοποθετείται Μητροπολίτης Καστορίας (σημερινής Καστοριάς), από τον Πατριάρχη Κωνσταντίνο Ε΄, κατόπιν προτροπής του Έλληνα πρέσβη Νικόλαου Μαυροκορδάτου.\nΑπό της ενθρόνισής του άρχισε με τους πύρινους λόγους του να εμψυχώνει και να αναπτερώνει το ηθικό των Ελλήνων της περιοχής και να οργανώνει ένοπλα σώματα κατά των ομοίως ενόπλων Βουλγάρων Εξαρχικών, που επιχειρούσαν την προσάρτηση των ελληνογενών χριστιανικών πληθυσμών στη Βουλγαρική Εξαρχία.\nΜαζί και με άλλους ιεράρχες της περιοχής που έδρασαν ομοίως ακολουθώντας το παράδειγμά του, ο Μακεδονικός Αγώνας γενικεύθηκε.\nΚατάφερε πολλά χωριά και κωμοπόλεις να αποσκιρτήσουν από τη Βουλγαρική Εξαρχία και να επανενταχθούν στο Οικουμενικό Πατριαρχείο.\nΠαράλληλα, στην πολιτική σκηνή ζήτησε την επίσημη παρέμβαση του Ελληνικού Κράτους στον Αγώνα, προκειμένου να μη μένει η πρωτοβουλία στους Βουλγάρους.\nΒέβαια το αίτημά του εκείνο είχε περισσότερο θρησκευτικό χαρακτήρα, παρά εθνικοκεντρικό.\nΟι προσπάθειές του εκείνες, στέλνοντας σχετικές εκθέσεις στους Έλληνες πρωθυπουργούς Α. Ζαΐμη και Θ. Δεληγιάννη, τελικά απέδωσαν, όταν το 1904 η Ελλάδα -υπό την πίεση και της κοινής γνώμης- απεφάσισε την ενεργή συμμετοχή της στον ένοπλο αγώνα αντίστασης.\nΤο 1907, με το τέλος του Μακεδονικού Αγώνα η Οθωμανική κυβέρνηση απαίτησε από τον Πατριάρχη Ιωακείμ Γ', μετά τις καταγγελίες Βουλγάρων και την επακόλουθη αφόρητη πίεση του Ρώσου πρεσβευτή Ζηνόβιεφ προς το Σουλτάνο, την απομάκρυνση του Γερμανού.\nΜετά από μήνες πιέσεων, ο Πατριάρχης αναγκάστηκε να δεχτεί κι ο Γερμανός αρχικά επέστρεψε στην Κωνσταντινούπολη ως Συνοδικός.\nΌταν όμως το Γενάρη του 1908 χήρευσε η Μητρόπολη Αμάσειας του Πόντου, ο Πατριάρχης του ζήτησε και πάλι να γυρίσει κοντά στο ποίμνιο που τον χρειαζόταν κι ανέλαβε Μητροπολίτης Αμάσειας στις 5 Φεβρουαρίου 1908, με έδρα την Σαμψούντα.\nΟ Γερμανός και εκεί ανέπτυξε έντονη εθνική δράση, δημιουργώντας σχολεία στα πιο απομακρυσμένα χωριά και ιδρύοντας γυμνάσιο για να μαθαίνουν τα παιδιά ελληνικά, αλλά και ένοπλες ομάδες κατά των Τούρκων ατάκτων, που λυμαινόταν την περιοχή.\nΤο Γενάρη του 1913, μετά το θάνατο του Πατριάρχη Ιωακείμ διετέλεσε προσωρινά τοποτηρητής του πατριαρχικού θρόνου της Κωνσταντινούπολης.\nΣυμμετείχε ως υποψήφιος και στην ψηφοφορία ανάδειξης νέου Πατριάρχη αλλά μετά από παρέμβαση τριμελούς επιτροπής της Εθνικής Αμύνης που τον θερμοπαρακαλούσε να αποσύρει την υποψηφιότητά του, υπάκουσε και διέθεσε τις ψήφους του στον Πατριάρχη Γερμανό Ε' που εξελέγη στις 28 Ιανουαρίου 1913.\nΟ Γερμανός επέστρεψε στον Πόντο κι αντιστάθηκε σθεναρά στις διώξεις των Νεότουρκων, αφιερώνοντας τις δυνάμεις του στην υπεράσπιση των δικαίων των Ελλήνων και Αρμενίων, έχοντας ως συνεργάτες το μητροπολίτη Χρύσανθο Τραπεζούντας, το συντοπίτη του από τη Λέσβο επίσκοπο Ευθύμιο Ζήλων και τον αρχιμανδρίτη Πλάτωνα Αϊβαζίδη.\nΚατά τις σφαγές των Αρμενίων έσωσαν εκατοντάδες αθώους, κρύβοντας άλλους μες στο μητροπολιτικό ναό κι άλλους σε σπίτια Ελλήνων.\nΤις πράξεις του αυτές αναγνώρισαν αρμενικές εφημερίδες στις ΗΠΑ.\nΓια τις ενέργειες του αυτές συνελήφθη και στάλθηκε δέσμιος στην Κωνσταντινούπολη, όπου και φυλακίστηκε το 1917 για κάποιο χρονικό διάστημα, αλλά αποφυλακίστηκε χάρη σε ενέργειες του Πατριάρχη Γερμανού Ε'.\nΤο στρατοδικείο του Κεμάλ Μουσταφά, που εν τω μεταξύ πήρε με τα όπλα τον έλεγχο της κατάστασης, τον καταδίκασε ερήμην σε θάνατο το 1920 και τον κυνήγησε ανηλεώς.\nΣτις 10 Μαρτίου 1921 ο Γερμανός πρότεινε στον υπουργό εξωτερικών της Ελλάδας Γεώργιο Μπαλτατζή, συνεργασία με Κούρδους και Αρμένιους εναντίον του εθνικιστικού κινήματος του Κεμάλ Ατατούρκ.\nΗ ποντοαρμενική συνεργασία αποσκοπούσε στην ίδρυση μιας αυτόνομης χριστιανικής δημοκρατίας (κράτους) στην περιοχή του Πόντου.\nΗ κυβέρνηση όμως του Γούναρη, απομονωμένη από τους συμμάχους, δεν πήρε καμιά πρωτοβουλία.\nΤο Νοέμβρη του 1921 ήταν ο επικρατέστερος για να γίνει Πατριάρχης, αλλά προτίμησε και πάλι να δώσει τις ψήφους του στο Μελέτιο Μεταξάκη.\nΟ τελευταίος μετά την ενθρόνισή του προσέφερε στο Γερμανό, σε ένδειξη ευγνωμοσύνης την αρχιεπισκοπή Αμερικής ή Ευρώπης, αλλά ο Γερμανός προτίμησε να επιστρέψει στον Πόντο όπου τον χρειαζόταν ο Ελληνισμός.\nΤον Αύγουστο του 1922 βρισκόταν στο Βουκουρέστι της Ρουμανίας για τη στέψη του Ρουμάνου βασιλιά όταν συνέβη η Μικρασιατική Καταστροφή.\nΈσπευσε στην Κωστάντζα της για να πάρει το πλοίο για την Κωνσταντινούπολή, όμως τον πρόλαβαν τα τουρκικά στρατεύματα του Κεμάλ, που απαγόρευσαν την αποβίβασή του από το ατμόπλοιο αφού έλαβε επιστολή από τον Πατριάρχη ότι αν αποβιβαζόταν θα τον συνελάμβαναν και θα εκτελούνταν με βάση την απόφαση του στρατοδικείου.\nΓια να τον προστατέψει ο Πατριάρχης τον διόριζε μητροπολίτη Ιωαννίνων, όπου μετέβη άμεσα με το ίδιο πλοίο.\nΈτσι απομακρύνθηκε οριστικά από τον Πόντο και τη Μητρόπολη Αμάσειας.\nΤυπικά απώλεσε και τον τίτλο του μητροπολίτη Αμάσειας στις 27 Οκτωβρίου 1922. Στα Γιάννενα έμεινε για ένα χρόνο.\nΈξαρχος στην κεντρική Ευρώπη (Αυστρία, Ουγγαρία, Ιταλία)\nΑργότερα μετά και τη Συνθήκη της Λωζάννης το 1923 και την ανάρρηση στον Πατριαρχικό θρόνο του Γρηγορίου Z', κι ενώ ο Γερμανός Καραβαγγέλης έκλεισε ένα χρόνο στα Ιωάννινα, τον Απρίλιο του 1924 έλαβε ξαφνικά τηλεγράφημα από τον Πατριάρχη για τοποθέτησή του ως Μητροπολίτης Ουγγαρίας κι έξαρχος Κεντρώας Ευρώπης του Οικουμενικού Πατριαρχείου με έδρα τη Βουδαπέστη.\nΕπρόκειτο για μια πολύ μικρή ελληνική κοινότητα με πενιχρή αμοιβή που δεν κάλυπτε ούτε τα έξοδα διαβίωσης του.\nΑρχικά αρνήθηκε και διαμαρτυρήθηκε με τηλεγράφημά του, όπως έκαναν και αρκετοί Ηπειρώτες, αλλά δεν εισακούστηκαν.\nΛόγος της δυσμενούς μετάθεσής του, σύμφωνα με το έρευνα του Μητροπολίτη Αυστρίας Μιχαήλ Στάικου, υπήρξε η πίεση στον Πατριάρχη από τον Αρχιεπίσκοπο Αθηνών Χρυσόστομο Α' (Παπαδόπουλο), που ήθελε να επαναφέρει στα Ιωάννινα τον φιλοβασιλικό/αντιβενιζελικό ιεράρχη Σπυρίδωνα Βλάχου, απομακρύνοντας το γνωστό για το φιλοβενιζελικό του φρόνημα Γερμανό.\nΟ Γερμανός το θεώρησε ως εξορία κι εμπαιγμό και στις 24 Απριλίου παραιτήθηκε γραπτώς από τη θέση αυτή.\nΤότε η ελληνική κυβέρνηση πρότεινε στο οικουμενικό Πατριαρχείο τη μετάθεση της έδρας από τη Βουδαπέστη στη Βιέννη για την "Εξαρχία Κεντρώας Ευρώπης", ως επαρχίας της Μητρόπολης Θυατείρων, με μισθό από το Υπουργείου Εξωτερικών.\nΜε τηλεγράφημά του ο Γερμανός στις 11 Αυγούστου προς τον Πατριάρχη αποδέχθηκε με τον όρο να του αποδοθεί ο τίτλος Μητροπολίτης Αμάσειας και Έξαρχος Κεντρώας Ευρώπης.\nΜετά την ανάληψη των καθηκόντων του στην Αυστριακή πρωτεύουσα τον Οκτώβριο ο Γερμανός μερίμνησε με κοπιώδη εργασία και πολυάριθμα ταξίδια για την αναζωογόνηση των αποδυναμωμένων ελληνικών κοινοτήτων σε Ιταλία, Αυστρία κι Ουγγαρία.\nΦρόντισε για τους εφημεριους, τους ναούς και τους απόδημους Έλληνες σε Βενετία, Μπρίντιζι, Λιβόρνο, Γένοβα, Μιλάνο, Ν(ε)άπολη, Τεργέστη, Κέτσκεμετ, Szentes και Βουδαπέστη.\nΣτη Βιέννη συνεργάστηκε άριστα με τον αρχιμανδρίτη, ιερατικό προϊστάμενο και μετέπειτα Μητροπολίτη Κυδωνίας κι Αποκορώνου Χανίων Αγαθάγγελο Ξηρουχάκη.\nΔοκιμάστηκε όμως από την πολύχρονη άρνηση του έτερου αρχιμανδρίτη της Βιέννης, ιερατικού προϊσταμένου της ενορίας Αγ.Γεωργίου Δημητρίου Γεωργιάδη να αποδεχθεί την πνευματική του δικαιοδοσία, που κρατούσε την ιστορική ελληνόφωνη κοινότητα για ιδιοτελείς λόγους πιστή στο Ρουμάνο επίσκοπο του Τσέρνοβιτς(Czernowitz).\nΕπίσης την 1η Μαρτίου 1926 πικράθηκε από την απόφαση της δικτατορικής κυβέρνησης Θεόδωρου Πάγκαλου για περικοπή του μισθού του από 118 λίρες σε μόλις 50, με τα οποία αδυνατούσε να αποπληρώσει κατοικία, διατροφή, έξοδα περιοδείας και ξενοδοχεία, εξαρτώμενος σχεδόν αποκλειστικά σε δωρεές των ελάχιστων πιστών.\nΑναγκάστηκε για το λόγο αυτό να ζει μακριά από τη Βιέννη, δηλ. στην Αθήνα όπου κατείχε ιδιόκτητη κατοικία στο Ψυχικό.\nΠέθανε πάμπτωχος από εγκεφαλικό επεισόδιο στις 11 Φεβρουαρίου του 1935 σε ηλικία 69 ετών στην πόλη Baden, 30 χιλιόμετρα νότια από τη Βιέννη, σε ξενοδοχείο όπου είχε προσωρινά καταλύσει, μόνος και "ξένος μέσα σε ξένους".\nΗ αδερφή του Κλεονίκη έφτασε αμέσως από το Βουκουρέστι, όπου διέμενε μόνιμα, και προσπάθησε να μεταφερθεί η σορός του για ενταφιασμό στην Αθήνα, με γραπτό αίτημα εκ μέρους του επιτετραμμένου της ελληνικής πρεσβείας Δημήτριου Τζιρακόπουλου.\nΤο ίδιο ήταν κι επιθυμία του, όπως προκύπτει από τη διαθήκη του, όπου ζητούσε η εξόδιος ακολουθία του να τελεστεί στον Ι.Ν Αγίου Γεωργίου Καρύτση "μεθ' ενός μόνον ιερέως, άνευ διακόνου, ως κι άνευ της παρουσίας αντιπροσώπου της Ελληνικής Πολιτείας και της Εκκλησίας ομοίως", όπως έγραφε γεμάτος πίκρα και παράπονο για την αχαριστία που 'χε βιώσει.\nΟύτε κι αυτό όμως δεν έγινε δεκτό στην Αθήνα, αφού "ούτε νεκρόν επεθύμουν τον εκκλησιαστικόν άνδρα κι εθνικόν ήρωα εις το Άστυ". Γι' αυτό η σωρός του Καραβαγγέλη ετάφη σε λιτό μνήμα στη Βιέννη (Zentralfriedhof).Ας είναι ελαφρύ το χώμα που σκεπάζει τον λεβέντη ήρωα και άγιο πρόγονο μας.\nΤα απομνημονεύματα που έγραψε ειδικά για τον Μακεδονικό Αγώνα, εκδόθηκαν από την Εταιρεία Μακεδονικών Σπουδών το 1959.\nΤο ίδιο έτος το «Ίδρυμα Μελετών της Χερσονήσου του Αίμου» από κοινού με την «Εταιρεία Μακεδονικών Σπουδών» επιχορήγησαν τη μεταφορά των οστών του με τιμητική συνοδεία αρχικά στη Θεσσαλονίκη και στη συνέχεια στην Καστοριά, όπου και τοποθετήθηκαν σε κρύπτη κάτω από τον ανδριάντα του.\nΠροηγούμενο άρθρο: Αγία Βαρβάρα η Μεγαλομάρτυς\tΠροηγούμενο\nΕπόμενο άρθρο: Όσιος Νικηφόρος ο Λεπρός (1890 - 1964)\tΕπόμενο


Κύκλος Μάνος Χατζιδάκις στην Εθνική Λυρική Σκηνή - Μουσική - ελληνική μουσική - elculture.gr\nΤρία σπουδαία έργα του Μάνου Χατζιδάκι στην Εναλλακτική Σκηνή της Εθνικής Λυρικής Σκηνής\nΤα τραγούδια της αμαρτίας, Κοινός βίος και Παίδες επί Κολωνώ για τέσσερις παραστάσεις\n09 - 14 Φεβρουαρίου 2019\nΣτα «Τραγούδια της Αμαρτίας» για φωνή και πιάνο ερμηνεύουν ο Πάρις Κιμιωνής (τραγούδι) και ο Τίτος Γουβέλης (πιάνο), ενώ στον «Κοινό βίο» και τους «Παίδες επί Κολωνώ» θα ερμηνεύσουν ο Αλκίνοος Ιωαννίδης και δεκαμελές μουσικό σύνολο. Την καλλιτεχνική επιμέλεια των παραστάσεων υπογράφει ο Γιώργος Χατζιδάκις, ενώ τη σκηνοθετική επιμέλεια ο Γιάννης Σκουρλέτης, ένας από τους πιο ιδιοσυγκρασιακούς σκηνοθέτες, και η ανατρεπτική του ομάδα bijoux de kant. Συμμετέχουν, επίσης, φωνητικό σύνολο, περφόρμερ και χορευτές της Ανώτερης Επαγγελματικής Σχολής Χορού της Εθνικής Λυρικής Σκηνής.\nΤα Τραγούδια της αμαρτίας (1992) είναι ένας κύκλος τραγουδιών σε ποίηση Ντίνου Χριστιανόπουλου και Γιώργου Χρονά, ο οποίος παρουσιάστηκε για πρώτη φορά στην παράσταση σταθμό Ενός λεπτού σιγή (1995) της Ομάδας Εδάφους του Δημήτρη Παπαϊωάννου σε μουσική Γιώργου Κουμεντάκη.\nΟ Κοινός βίος (1977) είναι ένα έργο πάνω σε τέσσερα ποιήματα του Γιώργου Χρονά, το οποίο εκδόθηκε το 1999 στον δίσκο Μάνος Χατζιδάκις 2000 Μ.Χ.. Οι Παίδες επί Κολωνώ (1977) είναι μια «σκηνική καντάτα» σε στίχους Νίκου Γκάτσου, Μιχάλη Μπουρμπούλη και του συνθέτη.\n«[…] μια πολύχρωμη τοιχογραφία που περιέχει ποιήματα του Ντίνου Χριστιανόπουλου κι ένα του Γιώργου Χρονά, βυζαντινές υμνωδίες, λαϊκούς ρυθμούς και μια στρατιωτική μπάντα που να παίζει επίμονα το «Ειδύλλιο του Ζήγκφριντ» του Βάγκνερ. Το έργο αυτό το αφιερώνω σ’ όσους μπορούν ακόμη να διαβρωθούν από τη Μουσική και το Τραγούδι.»\nΟι «ΠΑΙΔΕΣ» παίζουν μέσα στη γοητεία των ημιτονίων και του αναμφισβήτητου στη λαϊκή μας μουσική διάλεκτο.\nΟι «ΠΑΙΔΕΣ» στον Κολωνό είναι τόσο λίγο παιδιά, χωρίς όμως ποτέ να καταφέρουν να γίνουν άνδρες.\nΕρμηνεύουν: Αλκίνοος Ιωαννίδης, Πάρις Κιμιωνής\nΣκηνοθετική επιμέλεια; Γιάννης Σκουρλέτης / bijoux de kant\nΣκηνογραφική επιμέλεια: Κωνσταντίνος Σκουρλέτης\nΕπί σκηνής: Άγγελος Αποστολίδης (Fuerza Negra), Ντένης Μακρής\nΣυμμετέχουν φωνητικό σύνολο και χορευτές της Ανώτερης Επαγγελματικής Σχολής Χορού της Εθνικής Λυρικής Σκηνής\nΣτα ταμεία της Εθνικής Λυρικής Σκηνής\ntags / ελληνική μουσική / Μουσική / Εναλλακτική Σκηνή της Εθνικής Λυρικής Σκηνής / Κέντρο Πολιτισμού Ίδρυμα Σταύρος Νιάρχος / Κοινός βίος / Μάνου Χατζιδάκι / Παίδες επί Κολωνώ / Τραγούδια της αμαρτίας / Πρόγραμμα Συναυλιών 2022 σε Αθήνα και Θεσσαλονίκη\n9, 10, 13 και 14 Φεβρουαρίου 2019\nΙανουαρίου 29, 2019 at 1:17 am\nΚαταπληκτική Παράσταση!!! Θα ήθελα πολύ να την παρακολουθήσω στις 13/2


Πανιώνιες… αναμνήσεις στο «Καραϊσκάκη»! - Panionianea Πανιώνιες… αναμνήσεις στο «Καραϊσκάκη»! - Panionianea\nHome > ΠΟΔΟΣΦΑΙΡΟ > Πανιώνιες… αναμνήσεις στο «Καραϊσκάκη»!\nΠανιώνιες… αναμνήσεις στο «Καραϊσκάκη»!\nΈντονο ήταν το κυανέρυθρο χρώμα στο «Γεώργιος Καραϊσκάκης», στην αναμέτρηση της Εθνικής με την Βοσνία.\nΔεν είναι μόνο ο Σιώπης και οι τέσσερις Έλληνες διεθνείς της ενδεκάδας (Μανιάτης, Τζαβέλλας, Μήτρογλου, Σάμαρης) που έχουν αγωνιστεί στο παρελθόν στον Ιστορικό, καθώς και στην Εθνική Βοσνίας υπήρχε… Πανιώνιος εκπρόσωπος.\nΑναφερόμαστε φυσικά στον Έντιν Τσότσαλιτς, ο οποίος είχε αγωνιστεί με επιτυχία την διετία 2010-12 στον Ιστορικό, αφήνοντας μόνο φίλους στη Νέα Σμύρνη.\nΟ Βόσνιος ποδοσφαιριστής, μάλιστα, στο περιθώριο της αναμέτρησης, είχε εγκάρδια συνομιλία με τους Μανιάτη, Τζαβέλλα, Σάμαρη, με τους οποίους είχε συνυπάρξει στον Πανιώνιο, ενώ μετά το τέλος του αγώνα αντάλλαξε φανέλα με τον Ανδρέα Σάμαρη.\nΤέλος, αξίζει να σημειωθεί ,πως ο «Τσότσα» θυμήθηκε και τον εκτός έδρας αγώνα του 2010, όπου κόντρα στον ΠΑΣ Γιάννινα είχε πετύχει το πρώτο του γκολ με τον Πανιώνιο, στη νίκη της ομάδας με 3-2. Σε εκείνο το ματς είχε συμπαίκτες τους Μανιάτη και Τζαβέλλα.\nItem Reviewed: Πανιώνιες… αναμνήσεις στο «Καραϊσκάκη»! Rating: 5 Reviewed By: panionia nea


Κυρίως Γεύματα – Ειδήσεις Ηπείρου\nΕτικέτα: Κυρίως Γεύματα\nΠράσα γιαχνί ΜΕΡΙΔΕΣ 4 ΠΡΟΕΤΟΙΜΑΣΙΑ 10Λ ΕΚΤΕΛΕΣΗ 40Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: Προσέχουμε να μην πάρουν πολύ χρώμα τα πράσα κατά το σοτάρισμα για να μην πικρίσει το φαγητό μας. ...\nΧοιρινό μπούτι με αρακά, μέντα και κριθαράκι\nΧοιρινό μπούτι με αρακά, μέντα και κριθαράκι ΜΕΡΙΔΕΣ 8 ΠΡΟΕΤΟΙΜΑΣΙΑ 30Λ ΕΚΤΕΛΕΣΗ 2Ω 30Λ ΒΑΘΜΟΣ ΔΥΣΚΟΛΙΑΣ 3/5 #tsoulotip: Μπορούμε να χρησιμοποιήσουμε χοιρινό λαιμό, αντί για μπούτι. ΥΛΙΚΑ 2.5 κιλά χοιρινό ...\nVegan burger https://www.youtube.com/watch?v=PecoAbx1Wqg ΤΕΜΑΧΙΑ 4 ΠΡΟΕΤΟΙΜΑΣΙΑ 10Λ ΕΚΤΕΛΕΣΗ 20Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: Μπορούμε να ψήσουμε τα μπιφτέκια και στο φούρνο. ΥΛΙΚΑ Για τα μπιφτέκια: 350 γρ. αρακά, κατεψυγμένο 150 ...\nBurger με λουκάνικο και σπιτική μουστάρδα\nBurger με λουκάνικο και σπιτική μουστάρδα ΜΕΡΙΔΕΣ 4 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 35Λ ΒΑΘΜΟΣ ΔΥΣΚΟΛΙΑΣ 4/5 #tsoulotip: 1. Προσθέτουμε λίγο ακόμα ξύδι στη μουστάρδα για να την κάνουμε πιο έντονη. 2. ...\nΛαχανόρυζο ΜΕΡΙΔΕΣ 8-10 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 35Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: Σοτάρουμε το λάχανο για να βγάλει τα υγρά του και να βράσει πιο γρήγορα. ΥΛΙΚΑ 1 λάχανο, κομμένο σε ...\nΜουσακάς με μοσχάρι ραγού ΜΕΡΙΔΕΣ 8-10 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 3Ω 50Λ ΒΑΘΜΟΣ ΔΥΣΚΟΛΙΑΣ 2/5 #tsoulotip: Πρέπει να μην έχει υγρασία το κρέας όταν το αδειάσουμε πάνω στα λαχανικά. ΥΛΙΚΑ Για ...\nΠαστίτσιο με οσομπούκο & χυλοπίτες\nΠαστίτσιο με οσομπούκο & χυλοπίτες ΜΕΡΙΔΕΣ 6-8 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 3Ω 30Λ ΒΑΘΜΟΣ ΔΥΣΚΟΛΙΑΣ 2/5 #tsoulotip: Μπορούμε αν θέλουμε πιο έντονο το κρέας, να αφαιρέσουμε το κόκκαλο μετά το βράσιμο, ...\nΜαστέλο Σίφνου ΜΕΡΙΔΕΣ 4-6 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 2Ω 30Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: Δε ρίχνουμε πολύ ελαιόλαδο κατά το σοτάρισμα, καθώς θα βγάλει και το αρνί αρκετό λίπος. ΥΛΙΚΑ 1 ...\nΠαστιτσάδα με κοτόπουλο και πατάτες τηγανητές\nΠαστιτσάδα με κοτόπουλο και πατάτες τηγανητές ΜΕΡΙΔΕΣ 4-6 ΠΡΟΕΤΟΙΜΑΣΙΑ 15Λ ΕΚΤΕΛΕΣΗ 2Ω ΒΑΘΜΟΣ ΔΥΣΚΟΛΙΑΣ 2/5 #tsoulotip: Σοτάρουμε τα μπαχαρικά για να βγάλουν τα αρώματα τους. ΥΛΙΚΑ 1 κοτόπουλο, κομμένο στα ...\nΑργομαγειρεμένο χοιρινό στη γάστρα με πορτοκάλι & μουστάρδα\nΑργομαγειρεμένο χοιρινό στη γάστρα με πορτοκάλι & μουστάρδα ΜΕΡΙΔΕΣ 4-6 ΠΡΟΕΤΟΙΜΑΣΙΑ 5Λ ΕΚΤΕΛΕΣΗ 3Ω 10Λ ΒΑΘΜΟΣ ΔΥΣΚΟΛΙΑΣ 2/5 #tsoulotip: Αν δεν έχουμε πετιμέζι, μπορούμε να χρησιμοποιήσουμε μόνο το μέλι. ΥΛΙΚΑ ...\nΚοτόπουλο μελιτζανάτο ΜΕΡΙΔΕΣ 4-6 ΠΡΟΕΤΟΙΜΑΣΙΑ 10Λ ΕΚΤΕΛΕΣΗ 2Ω 10Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: Ρίχνουμε αλάτι στην πέτσα, για να φύγει η υγρασία και να γίνει πιο τραγανή. ΥΛΙΚΑ 4 μπούτια ...\nΠαστιτσάδα ΜΕΡΙΔΕΣ 6-8 ΠΡΟΕΤΟΙΜΑΣΙΑ 10Λ ΕΚΤΕΛΕΣΗ 1Ω 30Λ ΒΑΘΜΟΣ ΔΥΣΚΟΛΙΑΣ 1/5 #tsoulotip: 1. Δεν βράζουμε πολύ τα ζυμαρικά, διότι θα μαγειρευτούν και στη σάλτσα. 2. Μπορούμε να χρησιμοποιήσουμε το μείγμα ...


Σε αφαίρεση ωοθηκών προχώρησε η Αντζελίνα Τζολί! - FamilyLife.gr\nΑρχική\tΔιάφοραΤο νέο της ημέρας!\tΣε αφαίρεση ωοθηκών προχώρησε η Αντζελίνα Τζολί!\nΣε αφαίρεση ωοθηκών προχώρησε η Αντζελίνα Τζολί!\nαπό kmir 24/03/2015\nΣε επέμβαση αφαίρεσης ωοθηκών και σαλπιγγών υπεβλήθη προληπτικά η ηθοποιός Αντζελίνα Τζολί για να αποφύγει τον καρκίνο.\nΌπως έγραψε στην εφημερίδα New York Times επέλεξε την χειρουργική επέμβαση, καθώς φέρει γονίδια που προδιαθέτουν σε ποσοστό 50% την ανάπτυξη καρκίνου των ωοθηκών\nΠριν από δύο χρόνια, η Αντζελίνα Τζολί, η μητέρα της οποία πέθανε στα 56 της από καρκίνο, υπεβλήθη σε διπλή μαστεκτομή.\n«Δεν είναι εύκολο να πάρεις αυτές τις αποφάσεις» είχε δηλώσει τότε.\nΣτο άρθρο της στους New York Times η Τζολί τονίζει: «Η επέμβαση αυτή είναι λιγότερο πολύπλοκη από την μαστεκτομή, αλλά οι επιπτώσεις είναι είναι πιο σοβαρές. Οδηγούν τη γυναίκα σε αναγκαστική εμμηνόπαυση». Η ηθοποιός θα προχωρήσει μετά την επέμβαση σε ορμονοθεραπεία.\n«Δεν είναι δυνατόν να αποφύγω όλους τους κινδύνους, καθώς παραμένω επιρρεπής στον καρκίνο. Θα εξετάσω όλους τους φυσικούς τρόπους για να ενισχύσω το ανοσοποιητικό μου σύστημα. Νιώθω γυναίκα και στηρίζω τις επιλογές που κάνω για τον εαυτό μου και την οικογένειά του. Ξέρω ότι τα παιδιά μου δεν θα πουν πότε ότι “η μαμά πέθανε από καρκίνο των ωοθηκών”» γράφει η Τζολί.\nΑιγύπτια παρίστανε επί 40 χρόνια τον άνδρα για να ζήσει την οικογένειά της!\nΠως αντιδρά το έμβρυο όταν η μαμά ανάβει τσιγάρο;\nΜωρό θαύμα: Επιβίωσε από αποβολή & χάπι άμβλωσης!\nΗ συγκλονιστική εξομολόγηση ενός παιδιού…«Με άφησε η μαμά...\nΠλήρωσε με σεξ τους δολοφόνους του ανάπηρου άνδρα...\nΗ γυμναστική δυναμώνει το μυαλό των παιδιών!\nΗμέρα του παιδιού: Η Google τιμάει τα Δικαιώματα...\nΟι μητέρες μας φταίνε για τις ρυτίδες που...


Burger King: Το plant based κρέας δεν είναι μόνο για vegeterian - horecaopen\nΗ Burger King δεν είπε ποτέ ότι το Impossible Whopper της απευθυνόταν σε χορτοφάγους και τώρα έρχεται να το αποδείξει.\nΗ αλυσίδα κυκλοφόρησε την Πέμπτη πέντε νέα burger, τέσσερα από τα οποία είναι Whoppers και δύο από αυτά διαθέτουν μπιφτέκια Impossible Foods.\nΑυτό περιλαμβάνει ένα Impossible Southwest Bacon Whopper, το οποίο διαθέτει ένα μπιφτέκι Impossible,αλλά και μπέικον.\nΗ νέα σειρά burger\nΑυτό το burger αποτελεί μέρος μιας σειράς Southwest Bacon Whopper, συμπεριλαμβανομένων ενός Southwest Bacon Whopper Jr. και ενός Double Southwest Bacon Whopper.\nΗ Burger King θα κυκλοφορήσει επίσης ένα Impossible King, το οποίο περιλαμβάνει ένα Impossible burger, αμερικανικό τυρί, κρεμμύδια, πίκλες, κέτσαπ και μουστάρδα σε ψωμάκι με σουσάμι, το οποίο θα είναι μέρος του μενού Mix n' Match της αλυσίδας.\nΣίγουρα, οι εταιρείες στοχεύουν εδώ και καιρό σε ένα ευρύτερο σύνολο πελατών από τους χορτοφάγους με τις φυτικές προσφορές τους.\nΣύμφωνα με έρευνες του Gallup, το ποσοστό των Αμερικανών που αυτοπροσδιορίζονται είτε ως χορτοφάγοι είτε ως vegans είναι περίπου 8%, το οποίο παραμένει αμετάβλητο τουλάχιστον τις τελευταίες δύο δεκαετίες. Όμως, σχεδόν ένας στους τέσσερις έχει μειώσει την κατανάλωση κρέατος.\nRed Robin: Πώς προετοιμάζεται για τους Αμερικανούς που προσέχουν το πορτοφόλι τους Smokey Bones: Σε λειτουργία η πρώτη λωρίδα drive-thru


ΠΑΝΙΩΝΙΟΣ: Καινούργια διοίκηση με νέα πρόσωπα - NOTOSPORT\nΔευτέρα, 27 Ιούνιος 2016 19:32\nΠΑΝΙΩΝΙΟΣ: Καινούργια διοίκηση με νέα πρόσωπα\nΚαινούργια διοίκηση με νέα πρόσωπα έχει από την Παρασκευή το βράδυ ο Πανιώνιος Καλαμάτας.\nΜε εξαίρεση τον Αλέκο Γαλέα, που ήταν και στην προηγούμενη, τα υπόλοιπα είναι καινούργια μέλη. Στο νέο διοικητικό σχήμα που προέκυψε από τις πρόσφατες αρχαιρεσίες, συμμετέχουν στα αναπληρωματικά μέλη και όλοι οι παράγοντες του προηγούμενου συμβουλίου.\nΗ νέα διοίκηση αποτελείται από τους Δημήτρη Βασιλόπουλο πρόεδρο, Γιώργο Γεωργακόπουλο αντιπρόεδρο, Γιώργο Χάππα α' γενικό γραμματέα, Γιώργο Χουλιάρα β' γενικό γραμματέα, Λία Χουλιάρα ταμία, Γιάννη Τζίφα β' ταμία, Σωτήρη Παπανικολό υπεύθυνο δημοσίων σχέσεων, Αλέκο Γαλέα γενικό αρχηγό, Χρήστο Μουστρούχο έφορο υλικού. Τα αναπληρωματικά μέλη είναι οι Γιώργος Σωφρονάς, Κώστας Δημητρακόπουλος, Βασιλική Βασιλοπούλου, Μάρθα Βασιλοπούλου, Κώστας Γκέγκας, Γιώργος Τσινόρεμας, Θανάσης Καλόμαλος, Μιχάλης Τόδρι, Δημήτρης Αλεξανδρόπουλος, Γρηγόρης Γιαννακόπουλος.\nΣτη διάρκεια του διοικητικού συμβούλιου εκτός από τη συγκρότηση σε σώμα τα νέα μέλη είχαν την ευκαιρία να συζητήσουν για το σχεδιασμό ενόψει της ερχόμενης ποδοσφαιρικής σεζόν. Οπως ειπώθηκε στη συζήτηση, πρώτα απ' όλα θα προχωρήσουν στην πρόσληψη προπονητή και μαζί του θα θέσουν τους στόχους για τη χρονιά που έρχεται. Από εκεί και μετά σε συνεργασία με το νέο προπονητή θα ξεκινήσουν και τη στελέχωση του ποδοσφαιρικού τμήματος.\nΣτο θέμα του προπονητή έχουν γίνει ήδη κάποιες επαφές μέσα στο Σαββατοκύριακο και δεν αποκλείεται εντός των ημερών η διοίκηση να προχωρήσει στην πρόσληψή του.\nΠερισσότερα σε αυτή την κατηγορία: « ΘΥΕΛΛΑ ΧΑΡΑΚΟΠΙΟΥ: "Θετική χρονιά παρά την απώλεια της ανόδου", λέει ο Π. Τσιγαρίδης Β. ΣΠΗΛΙΩΤΗΣ: Μετά από 5 χρόνια αποχωρεί από το Νέο Αρι »


Την δεύτερη τηλεδιάσκεψη με τους συλλογικούς φορείς του Νομού διοργάνωσε το Επιμελητήριο Χαλκιδικής, την Παρασκευή 12/03/2021.\nΣυμμετείχαν μέλη του Δ. Σ. του Επιμελητηρίου, εκπρόσωποι των συλλόγων του Νομού, ο Πρόεδρος του Τουριστικού Οργανισμού Χαλκιδικής (ΤΟΧ) κος Τάσιος καθώς και στελέχη του.\nΤην εκδήλωση τίμησαν με την συμμετοχή τους ο Αντιπεριφερειάρχης Χαλκιδικής κος Γιάννης Γιώργος και ο Πρόεδρος της Πανελλήνιας Ομοσπονδίας Φοροτεχνικών Ελεύθερων Επαγγελματιών (ΠΟΦΕΕ) κος Καμπάνης Βασίλης.\nΣτην εκδήλωση που διήρκησε τρεις ώρες, ο Πρόεδρος του Επιμελητηρίου ενημέρωσε τους συμμετέχοντες για τα τρέχοντα θέματα της επικαιρότητας που απασχολούν τον επιχειρηματικό κόσμο της Χαλκιδικής, αλλά και για τις παρεμβάσεις του Επιμελητηρίου για τα προβλήματα που αντιμετωπίζει ο Νομός μας.\nΟ Αντιπεριφερειάρχης κος Γιώργος ενημέρωσε για τις θέσεις της ΠΚΜ σχετικά με την πανδημία και για έργα τα οποία αφορούν την ανάπτυξη της Χαλκιδικής.\nΤις φοροτεχνικές συμβουλές και ενημερώσεις, καθώς και λογιστικές διευκρινήσεις, έδωσε ο Πρόεδρος της ΠΟΦΕΕ κος Καμπάνης.\nΟ πρόεδρος του ΤΟΧ κος Τάσιος ενημέρωσε για τις εξελίξεις στον τουριστικό τομέα ενόψει του επικείμενου ανοίγματος του τουρισμού. Επίσης παρουσιάστηκε ο προγραμματισμός των δράσεων του ΤΟΧ για το 2021 και ακολούθησε διαλογική συζήτηση με τους εκπροσώπους των συλλόγων και των στελεχών του ΤΟΧ, με προτάσεις για την αύξηση της επισκεψιμότητας του Νομού. Όλοι οι προβληματισμοί και οι ερωτήσεις που τέθηκαν κατά τη συνεδρίαση καταγράφηκαν, ώστε να εξεταστούν εκτενέστερα από τους θεσμικούς φορείς.\nRapid Test αύριο στον Πολύγυρο\nΕθνικό Δίκτυο Λυμάτων: Τρομακτική διασπορά σε Κρήτη και Αττική – Πόσο αυξήθηκε το ιικό φορτίο


Yakuza Kiwami 2 Review (PS4) – CyprusGamer\nInspyrouation 21/08/2018\tGAME REVIEWS ΑΦΗΣΤΕ ΣΧΟΛΙO\nΑρχίζουμε το review με μαθήματα Ιαπωνικής γλώσσας:\nΠρώτο συνθετικό, kazu, που σημαίνει αγάπη.\nΔεύτερο συνθετικό, ma, που σημαίνει άλογο.\nΗ σύνδεση των δύο μεταφράζεται στο άλογο που οδηγεί το ιππικό στη μάχη, και χρησιμοποιείται για άτομα ηγετικά, θαρραλέα, που κάνουν το σωστό. Αυτό ακριβώς που κάνει ο ήρωάς μας.\nΗ σειρά Yakuza βρίσκεται στην αγορά από το 2005, με 6 προσθήκες στο ιστορικό της μέχρι στιγμής. Τα τελευταία χρόνια όμως, η Sega, υπεύθυνη για την ανάπτυξη του παιχνιδιού, έχει προχωρήσει στην επανακυκλοφορία των πρώτων δύο installments της σειράς, αναβαθμισμένα και επανασχεδιασμένα στη μηχανή που χρησιμοποιήθηκε για το Yakuza 6. Τα δύο αυτά remakes φέρουν τον χαρακτηρισμό Kiwami στον τίτλο τους, που σημαίνει Ultimate.\nΓρήγορο recap του Yakuza Kiwami (spoilers, obviously)\nΟ Kiryu Kazuma, o Δράκος της Dojima, κύριος πρωταγωνιστής και στα 6 μέρη, είναι μέλος της Tojo Clan Yakuza (της Ιαπωνικής μαφίας), και παίρνει το φταίξιμο για ένα φόνο που διέπραξε ο φίλος του Akira Nishikiyama, προστατεύοντας αυτόν και την παιδική τους φίλη Yumi. Fast forward στην αποφυλάκισή του 10 χρόνια μετά, ο Kiryu βρίσκει τον Akira να είναι ισχυρό μέλος της Yakuza, τη Yumi να είναι άφαντη, και όλους να ψάχνουν 10 δισεκατομμύρια ΥΕΝ που κλάπηκαν από το Tojo Clan. Μέσα στο χάος και τον πόλεμο που επικρατεί ανάμεσα σε διάφορες συμμορίες και την κυβέρνηση, ο Kiryu αναγκάζεται να “υιοθετήσει” την Haruka, ένα κορίτσι που αρκετοί κυνηγάνε, όταν ο Nikishiyama σε μια τελευταία πράξη ανιδιοτέλειας και αυτοθυσίας, σκοτώνει τον διεφθαρμένο πατέρα της για να τους σώσει. Δυστυχώς στις τελευταίες αυτές στιγμές, η Yumi τραυματίζεται θανάσιμα και ξεψυχάει στα χέρια του Kiryu.\nΒρισκόμαστε ένα χρόνο μετά και ο Kiryu καλείται να αναλάβει τη διοίκηση της Tojo Clan, μετά τη δολοφονία του αρχηγού της από αντίπαλη συμμαχία, την Omi Alliance. Θέλοντας να αποφύγει ένα πόλεμο μεταξύ των δύο συμμοριών, ο Kiryu προσπαθεί να συνάψει μια συμμαχία με τον αρχηγό της Omi, αλλά μπλέκει σε διαμάχη με τον Ryuji Goda, τον Δράκο της Kansai. Κατά τη διάρκεια της εμπλοκής, ο αρχηγός της Omi και πατέρας του Ryuji απαγάγεται, μαζί με τον συνοδό του Kiryu, από συμμορία της Κορεάτικης μαφίας, περιπλέκοντας τις καταστάσεις.\nΤο παιχνίδι είναι της μορφής open-world και παίζεται από την προοπτική του τρίτου ατόμου με την ευχέρεια να δείτε και από το πρώτο πρόσωπο όταν περιπλανιέστε τριγύρω. Είστε ελεύθεροι να τρέξετε στην περιοχή που είστε, να μπείτε σε διάφορα καταστήματα και εστιατόρια, να αγοράσετε αντικείμενα και τρόφιμα, και να συμμετάσχετε σε διάφορες δραστηριότητες και mini-games. Σκεφτείτε το GTA στην Ιαπωνία, πλην της χρήσης οχηματων.\nΟ Kiryu εμπλέκεται σε καυγάδες σχεδόν σε κάθε στρίψιμο, και μπορεί να χρησιμοποιήσει όπλα που πέφτουν από τους αντιπάλους. Οι λειτουργίες μάχης όπως γροθιές, κλωτσιές και το special heat move που προσθέτει δυνατά χτυπήματα με cutscenes, “ξεκλειδώνονται” μόνο όταν χρειάζεται, και κατά τη διάρκεια της μάχης το περιβάλλον είναι σύμμαχός σας.\nΌσο προχωρά το παιχνίδι ο παίκτης έχει τη δυνατότητα να αναβαθμίσει τον χαρακτήρα, να αποκτήσει περαιτέρω ικανότητες και κινήσεις, ξοδεύοντας XP points και άλλα credits (συγκεκριμένα points που αφορούν δύναμη, ταχύτητα κλπ). Όλα αυτά αποκτούνται μέσω των διάφορων εμπλοκών, την συνέχιση της ιστορίας, και την διαλεύκανση διαφόρων ευτράπελων side-stories, που πολλές φορές οδηγούν σε γνωριμίες που βοηθούν τον Kiryu.\nΤα mini-games αφθονούν. Παίξαμε πόκερ και blackjack, παιχνίδια στην τουαλέτα (ναι, στην τουαλέτα), το Virtual-on και Virtual Fighter σε ηλεκτρονική μορφή σαν να ήμασταν σε κανονικό arcade. Τραγουδήσαμε σε karaoke Ιαπωνικά τραγούδια, επισκεφτήκαμε γήπεδα του golf και μπήκαμε σε αρένες που καίγονταν ή ήταν ηλεκτρισμένες. Μάθαμε να παίζουμε koi-koi και oicho-kabu, και ανταλλάξαμε τις φίσες που κερδίσαμε για βραβεία. Το γεγονός ότι εμπερικλείουν τις οδηγίες για να μάθει κανείς παιχνίδια άγνωστα, καθώς και διάφορα επίπεδα δυσκολίας, πρόσθεσαν μια πολύ ενδιαφέρον πτυχή στο παιχνίδι.\nΤο remake του παιχνιδιού στο engine του Yakuza 6 είναι καταπληκτικό. Η Ιαπωνία, και ειδικά το Kamurocho (η περιοχή που λαμβάνει χώρα το παιχνίδι ως επί το πλείστον, βασισμένο στο red-light district Kabukicho) είναι ολοζώντανα, φωταγωγημένα και δραστήρια όπως, φαντάζομαι, είναι στην πραγματικότητα. Ποδήλατα, φωτεινές επιγραφές, κόσμος να κυκλοφορεί, φαναράκια να στολίζουν τους δρόμους, ψηλά κτίρια, εστιατόρια με παραδοσιακά, ιαπωνικά πιάτα, και τα διάφορα mini-games διάσπαρτα παντού, κάνουν την πόλη να σφύζει από ζωή και προσκαλούν τον παίκτη να την εξερευνήσει.\nΣτις μάχες το παιχνίδι φωνάζει την προέλευσή του, με υπερβολές στην ένταση των χαρακτήρων, λάμψεις που αφήνουν τα γρονθοκοπήματα και καταστροφή των αντικειμένων, όπως θα ανέμενε κανείς σε ένα anime. Η κινησιολογία του Kiryu καθώς και των αντιπάλων του μοιάζει φυσική και δεν βιώσαμε οποιαδήποτε γελοία glitches.\nΣτα mini-games, όπως το Virtual Fighter, έχει διατηρηθεί το παλιό, πολυγωνικό feeling του arcade με το οποίο τα γνωρίσαμε όταν πρωτοκυκλοφόρησαν. Και η αντίθεση φέρνει μια γλυκιά νοσταλγία.\nΗ μουσική επένδυση του παιχνιδιού θυμίζει τη χώρα του Ανατέλλοντος Ηλίου καθόλη τη διάρκεια. Είτε είναι πιο ηλεκτρονική και έντονη, είτε πιο απαλή με παραδοσιακές πινελιές, οι ήχοι είναι καθαρά ανατολικοί και βοηθούν να εγκλιματιστεί κανείς στην Ιαπωνία. Το theme του παιχνιδιού φωνάζει early 2000’s, και μένει αναλλοίωτο στο αρχικό, και παρόλο που δεν είναι αξιομνημόνευτο, είναι ένα καλοδεχούμενο περίβλημα στη δράση.\nΣτα mini-games πραγματικά τα πράγματα ξεφεύγουν – όπως θα ανέμενε κανείς, με Ιαπωνικές γυναικείες φωνές να περιγράφουν με υπερβολικό ζήλο τα δρώμενα. No idea what they are saying though!\nΤο γεγονός ότι το παιχνίδι είναι στα Ιαπωνικά με υπότιτλους. Αν είχε μεταγλωττιστεί θα είχε χάσει μεγάλο μέρος του χαρακτήρα του.\nΗ δουλειά που έχει γίνει στο remake είναι καταπληκτική. Συγκρίνοντάς το με την παλιά έκδοση είναι εύκολο να διακριθεί ότι δεν είναι απλά ένα polishing και repainting του αρχικού παιχνιδιού.\nΗ πλοκή, που περιπλέκεται συνεχώς και βασίζεται σε αρχές και ιδανικά, ενδυναμώνοντας την ακεραιότητα του Kiryu.\nΤο όνομα του χαρακτήρα, που αν λάβεις υπόψη ότι ακούγεται σαν “κυρίου”, κάνει τους διαλόγους πιο διασκεδαστικούς.\nΟι μάχες είναι ελαφρώς χαοτικές. Πάντα σου επιτίθενται περισσότερο από ένα άτομα, και μέσα στο πλήθος που σε περικυκλώνει είναι πολλές φορές δυσδιάκριτο αν και ποιός σου επιτίθεται για να το αποκρούσεις.\nΤο gear που αποκτάς και εξοπλίζεται ο Kiryu δεν επηρεάζουν την εμφάνισή του. Είτε μιλάμε για ένα κόκκινο παραδοσιακό παλτό ή ένα καπέλο, ο Mr Cool Άσπρο κουστούμι και κόκκινο πουκάμισο δεν αλλάζει γκαρνταρόμπα.\nΕυχαριστούμε τη G3 Great Games για την παραχώρηση του παιχνιδιού, για τις ανάγκες του Review. Το παιχνίδι θα κυκλοφορήσει στις 28 Αυγούστου, αλλά μπορείτε να το προπαραγγείλετε ήδη στο σύνδεσμο πιο κάτω.\nΑρχίζουμε το review με μαθήματα Ιαπωνικής γλώσσας: Kazuma. /κκαζούμα/ Πρώτο συνθετικό, kazu, που σημαίνει αγάπη. Δεύτερο συνθετικό, ma, που σημαίνει άλογο. Η σύνδεση των δύο μεταφράζεται στο άλογο που οδηγεί το ιππικό στη μάχη, και χρησιμοποιείται για άτομα ηγετικά, θαρραλέα, που κάνουν το σωστό. Αυτό ακριβώς που κάνει ο ήρωάς…\nΠλοκή - 8.5\ngame review sega yakuza kiwami 2\t2018-08-21\nTags game review sega yakuza kiwami 2


Διακοπές χωρίς το παιδί! Πότε είναι οκ, πότε είναι πολύ νωρίς; - MamaMia.gr\nΔιακοπές χωρίς το παιδί! Πότε είναι οκ, πότε είναι πολύ νωρίς;\nΚαι πώς θα κάνετε την εμπειρία πιο όμορφη για όλους!\nΛέμε την αλήθεια. Το παιδί πρέπει να ξέρει πού θα πάτε (ταξίδι, πίσω στη δουλειά κ.λπ.), πότε θα γυρίσετε, κάθε πότε θα το παίρνετε τηλέφωνο, με λίγα λόγια τι ακριβώς θα μεσολαβήσει μέχρι να ξαναβρεθεί μαζί σας. Έτσι, ξέρει τι θα γίνει αυτό το διάστημα και τι να περιμένει.\nΑποχαιρετήστε τα παιδί πριν φύγετε. Μην προσπαθήσετε να αποφύγετε τη διαδικασία του αποχωρισμού. Αν φύγετε την ώρα που κοιμάται ή είναι απασχολημένο με κάτι, θα αναστατωθεί πολύ περισσότερο όταν αντιληφθεί την απουσία σας και θα νιώσει ανασφάλεια και άγχος.\nΑποφύγετε τα κλάματα και μην δείχνετε ότι δε θέλετε να φύγετε χωρίς το παιδί. Αν κάνετε έτσι εσείς που ξέρετε ότι θα γυρίσετε σε λίγες μέρες, τι θα κάνει το παιδί! Είναι λογικό να σκεφτεί ότι τέτοιος αποχωρισμός σημαίνει ότι το εγκαταλείπετε για πάντα. Πείτε ένα ευχάριστο, τρυφερό και σταθερό αντίο. Φανείτε ήρεμοι και δείξτε στο παιδί εμπιστοσύνη λέγοντάς του ότι είστε σίγουροι πως θα τα βγάλει μια χαρά πέρα χωρίς εσάς.\nΜπορείτε να φτιάξτε ένα ημερολόγιο με τις μέρες που θα λείπετε. Έτσι, θα ξέρει πόσες μέρες μένουν και θα ξέρει πότε έφτασε η μέρα να είστε πάλι μαζί.\nΗ συνέπεια είναι καταλυτική. Κρατήστε όποια υπόσχεση δώσετε στο παιδί σας. Να τηλεφωνείτε όσο συχνά του έχετε υποσχεθεί και την ώρα που έχετε πει, και να επιστρέψει σπίτι του στην ημερομηνία που έχετε ορίσει.\nMore in this category: « Πρώτη φορά διακοπές χωρίς το παιδί! Πώς να καθαρίσετε τους τοίχους από τα... καλλιτεχνικά έργα των παιδιών σας »\nΑτελείωτες ώρες κατασκευών και παιχνιδιού στο LEGO® Play Factory στο The Mall Athens!


Μετατρέψτε Populous (PPT) και Ουγγιές λευκόχρυσου (XPT): Υπολογιστής μετατροπής ισοτιμίας συναλλάγματος\nΥπολογιστής μετατροπής συναλλαγματικής ισοτιμίας νομίσματος για Populous (PPT) και Ουγγιές λευκόχρυσου (XPT)\nΑυτός ο μετατροπέας από Populous σε Ουγγιές λευκόχρυσου είναι ενημερωμένος με τις συναλλαγματικές ισοτιμίες από 15 Οκτωβρίου 2021.\nΕισάγετε το ποσό που πρόκειται να μετατραπεί στο πλαίσιο στα αριστερά του Populous. Χρησιμοποιήστε "αντιμετάθεση νομισμάτων" για να κάνετε το Ουγγιές λευκόχρυσου το προεπιλεγμένο νόμισμα. Κάντε κλικ στο Ουγγιές λευκόχρυσου ή Populouses για τη μετατροπή μεταξύ του εν λόγω νομίσματος και όλων των άλλων νομισμάτων.\nThe Populous είναι το νόμισμα σε καμία χώρα. Το σύμβολο για PPT μπορεί να γραφτεί PPT. Το σύμβολο για XPT μπορεί να γραφτεί Pt Oz. Η συναλλαγματική ισοτιμία για the Populous ενημερώθηκε τελευταία φορά στις 13 Οκτωβρίου 2021 από coinmarketcap.com. Η συναλλαγματική ισοτιμία για Ουγγιές λευκόχρυσου ενημερώθηκε τελευταία φορά στις 9 Οκτωβρίου 2021 από Kitco. Ο συντελεστής μετατροπής PPT έχει 14 σημαντικά ψηφία. Ο συντελεστής μετατροπής XPT έχει 5 σημαντικά ψηφία.


Πώς σχολιάζει ο γαλλικός Τύπος τις περιφερειακές εκλογές - Newpost.gr\nΠώς σχολιάζει ο γαλλικός Τύπος το αποτέλεσμα των περιφερειακών εκλογών\nΜια ανακούφιση αλλά και προβληματισμό προκαλεί στο γαλλικό Τύπο το αποτέλεσμα των περιφερειακών εκλογών στη Γαλλία με το ακροδεξιό κόμμα της Λεπέν να μην κερδίζει τελικά στο δεύτερο, χθεσινό, γύρο καμιά περιφέρεια αλλά να έχει σημειώσει ποσοστό ρεκόρ.\nΔημοσίευση 14 Δεκεμβρίου 2015, 11:39 / Ανανεώθηκε 14 Δεκεμβρίου 2015, 11:46\n«Le Choc»: Ο γαλλικός Τύπος για τη νίκη της Λεπέν\nΠολιτική κινητοποίηση στη Γαλλία για να αποτραπεί άνοδος...\nΗ Liberation που την προηγούμενη εβδομάδα είχε κυκλοφορήσει με πρωτοσέλιδο τίτλο «Πλησιάζει», μετά τον πρώτο γύρο των εκλογών όπου το Εθνικό Μέτωπο ήρθε πρώτο σε έξι περιφέρειες της Γαλλίας, σήμερα κυκλοφόρησε με πρωτοσέλιδο «Ανακουφισμένοι, αλλά…» και με σχόλιο στην πρώτη σελίδα ότι: «Η ρεπουμπλικανική άμυνα απέτρεψε τα χειρότερα, ήρθε η ώρα να περάσουμε στην επίθεση».\n«Η ανακούφιση είναι μεγάλη μεταξύ των μετριοπαθών ψηφοφόρων. Ωστόσο, δεν πρέπει, για να χρησιμοποιήσουμε την διάσημη έκφραση, να είναι 'lache soulagement», γράφει η La Croix, χρησιμοποιώντας την ιστορική δήλωση του σοσιαλιστή ηγέτη Λεόν Μπλουμ, την επομένη των συμφωνιών του Μονάχου. «Με άλλα λόγια απετράπη ο άμεσος κίνδυνος. Αλλά, εάν δεν θέσουμε σοβαρά ερωτήματα για το μέλλον, δεν θα έχουμε κερδίσει παρά μία αναβολή», προειδοποιεί η εφημερίδα η οποία τιτλοφορεί την πρώτη της σελίδα με την αυστηρή φράση «Ήττα για όλους».\n«Είναι μία ψηφοφορία χωρίς νικητή», είναι ο τίτλος της μεγάλης τοπικής εφημερίδας «La Voix du Nord», που σχολιάζει ότι η δεξιά δεν επωφελείται από την παραδοσιακή τιμωρητική ψήφο και το Σοσιαλιστικό Κόμμα χάνει την τοπική υπεροχή του.\n«Η αριστερά και η δεξιά δεν πρέπει να κάνουν το λάθος να επιστρέψουν στις δουλίτσες τους, σαν να μην έγινε τίποτε», προειδοποιεί η Le Figaro και σημειώνει ότι «το Εθνικό Μέτωπο δεν εξαφανίσθηκε, το αντίθετο. Για τους αντιπάλους του, η υποχρέωση να αρθούν στο ύψος της εμπιστοσύνης που ανανεώθηκε απέναντί τους είναι ακόμη μεγαλύτερη».\nΓια την εφημερίδα Les Echos «η ισχυρή κινητοποίηση έφερε την ήττα του Εθνικού Μετώπου». «Η απώθηση που εμπνέει το κόμμα της Μαρίν Λεπέν παραμένει πλειοψηφική τάση και ωθεί τους ψηφοφόρους στην κινητοποίηση όταν εμφανίζεται ο κίνδυνος», σχολιάζει.


«Σε κάθε κάρτα της τράπουλας Πασσάκ έκρυψα\nένα μυστικό, ένα αστέρι, μία μορφή, μία μάγισσα!\nΑν μάθεις να την χρησιμοποιείς σωστά η δύναμη\nτης μαντείας θα ξεπεράσει ακόμα και εμένα!»\nΤα μαθήματα της Πασσάκ θα περάσουν σε άλλο επίπεδο… θα μάθουμε νέα ριξίματα, πώς να χρησιμοποιούμε την τράπουλα με τον πίνακα της Πατρείας αλλά και το πώς να έρθουμε σε επαφή με της κάρτες.\nΗ κάθε κάρτα ακλουθείτε από κάποιες πρακτικές, άρα θα δούμε και νέες πρακτικές και θα πάρετε μαζί και τον δεύτερο βαθμό (όσοι πήραν την πρώτη ευλογία της μάνας Διώνης) και θα δοθεί το πρώτο Μέρτα (μαγικό πανί) στα νέα και παλιά μέλη!\nΘα μάθουμε νέες ιστορίες από τις μάγισσες των Ιωαννίνων και κυρίως της Πάμβας με αδημοσίευτες μαγικές πρακτικές!\nΤέλος τα μέλη θα έρθουν σε επαφή με την ίδια την Πάμβα όταν και η ιδια αποφασίσει! Θα παρευρεθούν στην μνημόσυνη δέηση αλλά θα μάθουμε μαζί την νέα διάλεκτο της Πάμβας Δωτήδ όταν αυτή το αποφασίσει!


Μαρκόφσκι: «Δεν έπρεπε να χάσουμε» | Onsports.gr\nhome ΠοδόσφαιροFootball LeagueΜαρκόφσκι: «Δεν έπρεπε να χάσουμε» Κοινοποιήστε\nΜαρκόφσκι: «Δεν έπρεπε να χάσουμε»\tΣυντάκτης: Onsports Team\nΔημοσίευση: Κυριακή, 06 Φεβρουαρίου 2011 20.11\nΤην άποψη ότι η Δόξα Δράμας δεν άξιζε την ήττα απέναντι στα Τρίκαλα σύμφωνα με τον Μάρκο Μαρκόφσκι.\t«Είμαι πολύ στεναχωρημένος για την σημερινή ήττα. Πιστεύω ότι δεν έπρεπε να χάσουμε το παιχνίδι και έτσι όπως πήγε το ματς ούτε με ισοπαλία θα ήμασταν ευχαριστημένοι», ήταν τα πρώτα λόγια του επιθετικού των Δραμινών που πρόσθεσε: «Δυστυχώς δεχτήκαμε γκολ χωρίς να μας κάνει φάση ο αντίπαλος. Έτσι είναι το ποδόσφαιρο και θα πρέπει να συνεχίσουμε…». Κατηγορία: Football League


Αλλαγές στα πλάνα για το νέο Smart - Newpost.gr\nΔημοσίευση 10 Ιανουαρίου 2013, 19:44 / Ανανεώθηκε 27 Ιουνίου 2013, 14:44\nΑλλαγές στα πλάνα για το νέο Smart\nΑλλαγές στα πλάνα για το νέο Smart θα προκύψουν αν τελικά αποχωρίσει η Renault από το κονσόρτσιουμ συνεργασίας Daimler-Renault/Nissan βάσει του οποίου θα προέκυπτε η νέα γενιά του μικρού αυτοκινήτου πόλης.\nΗ αρχική συμφωνία είχε γίνει το 2010 και η συνεργασία αφορούσε τα επόμενα Smart Fortwo και Renaullt Twingo, τα οποία θα βασίζονται σε κοινό πλαίσιο και ίδια μηχανικά μέρη.\nΤο πάτωμα θα ήταν μια εξέλιξη αυτού που χρησιμοποιεί σήμερα το μικρό Smart, κάτι που σημαίνει πως το επόμενο Twingo θα είχε πίσω κίνηση.\nΟι κινητήρες θα προέρχονταν από τη Renault. Εκτός από τις 2θέσιες εκδόσεις, θα υπάρχουν και 4θέσιες, ενώ τα δυο μοντέλα (Renault και Smart) θα διέφεραν αισθητικά μεταξύ τους. Τα νέα μοντέλα αναμένονταν μέσα στη χρονιά, ενώ παράλληλα θα παρουσιαστούν και οι ηλεκτρικές τους εκδόσεις.\nΤα σύννεφα στις σχέσεις φάνηκαν από το γεγονός ότι πιθανότατα δεν θα υπάρχει Smart τρίτης γενιάς με το λογότυπο Renault.\nΣύμφωνα με τις φήμες που διέρρευσαν στο διαδίκτυο, τα υπέρογκα έξοδα εξέλιξης που απαιτήθηκαν για το Twizy και το Zoe εξήντλησαν οικονομικά την Renault, έτσι προκειμένου να βρει πόρους για να συνεχίσει τα δικά της μοντέλα, αποφάσισε να παγώσει τη συνεργασία.\nΑκόμη είναι άγνωστες οι επιπτώσεις που θα υπάρχουν στη νέα γενιά Twingo, όμως τα πράγματα θα είναι δύσκολα και για τη Daimler καθώς τα ποσά που έχουν δαπανηθεί για την εξέλιξη του Smart και των λοιπών εκδοχών αυτού έχουν ξεφύγει αισθητά από τον αρχικό προϋπολογισμό.\nΚατά λοιπά οι λοιπές συνέργειες της Renault/Nissan και της Daimler συνεχίζονται κανονικά, μέχρι νεωτέρας.


Ιστοσελίδα συμβατή με πρότυπα - Web Design - Development - Insomnia.gr\nΕρώτηση από ffl,\nΈστω ότι θέλουμε να κάνουμε μια ιστοσελίδα η οποία πρέπει να είναι συμβατή με κάποια πρότυπα.\nΣυγκεκριμένα έχω τη λίστα των προτύπων:\nπρότυπο WCAG 2.0 AA\nπρότυπο (ATAG) 2.0\nπρότυπο Section 508\nπροδιαγραφή ARIA 1.0\nΕπειδή δεν είχα ιδέα, το έψαξα λίγο και διάβασα τις απαιτήσεις.\nΑπό εκεί και πέρα υπάρχει κάποιος τρόπος ώστε αυτόματα να ελεγχθεί ένα site αν ακολουθεί τα συγκεκριμένα πρότυπα; όπως υπάρχει πχ για έλεγχο ssl.\nΕίχα βρει ένα που έκανε έναν έλεγχο και έβγαζε κάποια "λάθη" χωρίς όμως να σου λέει ότι η σελίδα "περνάει" ή όχι. Μέχρι πόσα λάθη είναι αποδεκτό; Είχα βάλει τόσες σελίδες στην τύχη και σε όλες υπήραν θέματα.\nΑν αυτή η σελίδα πρέπει να ελεγχθεί ως προς τη συμβατότητα, ο έλεγχος πως πραγματοποιείται; Manual, γίνεται έλεγχος ένα ένα τα χαρακτηριστικά\nΌπως καταλάβατε πρέπει να κάνω ένα site που να είναι συμβατό με αυτά τα πρότυπα\nΆμα η ιστοσελίδα είναι για πρόγραμμα ΕΣΠΑ που εκεί συνήθως ζητάνε να είναι συμβατή με αυτά τα πρότυπα τότε πρέπει να περνάει να μπεις σε αυτή την ιστοσελίδα https://achecker.ca/checker/index.php και να διορθώσεις τα errors που εμφανίζονται σε αυτό το Tab [Known Problems]\n1 ώρα πριν, redgod07 είπε\nΤο δοκίμασα και μου έχει βγάλει μερικά σφάλματα. Το κακό είναι ότι πολλά από αυτά έχουν να κάνουν με το theme που σημαίνει πρέπει να πειράξω τον κώδικα για να διορθωθούνε. Το theme δεν είναι σίγουρο ακόμα οπότε το προσπερνάω προς το παρόν.\nΔοκιμάζω κι άλλες τυχαίες σελίδες και σε όλες βλέπω ότι βγάζει κάποια σφάλματα.\nΥπάρχει σελίδα που τη βγάζει με 0 σφάλματα; Επίσης, υπάρχει κάποια ανοχή; Δηλαδή έστω με 1 σφάλμα θεωρείται off? Νου φαίνεται υπερβολικό να ισχύει κάτι τέτοιο\nέχω δοκιμάσει σελίδα από μια ελληνική εταιρία η οποία υπογραμμίζει κιολας ότι οι σελίδες που δημιουργεί είναι συμβατές με τα πρότυπα και βλέπω ότι έχει περισσότερα σφάλαματα απ ότι η δικιά μου!\n5 ώρες πριν, ffl είπε\nΈπειτα απο πολύ κόπο, η δική μου περνάει με 0 σφάλματα. Μπορείς να κάνεις διάφορες παραμετροποιήσεις για να περνάει τον έλεγχο χωρίς να πειράξεις τόσο πολύ τον κώδικα!\nΔοκίμασε να παίξεις με τα H1/H2, τίτλους φωτογραφιών κτλ για αρχή!\n29 λεπτά πριν, vadou είπε\nΕίναι υπερβολικό διότι και ένα alt να λείπει σε μια εικόνα στο πετάει σαν σφάλμα. Αν ένα H1 ακολουθείται από H3 και όχι Η2 πάλι έχουμε πρόβλημα.\nνα πω ότι δοκιμάζω στην τύχη διάφορα websites και το μοναδικό που βρήκα που βγήκαν όλα 0 είναι το site της εθνικής τράπεζας.\nΑκόμα και κρατικά όπως το gov.gr, gsis.gr και άλλα που δοκίμασα έχουν σφάλματα. Λίγα μεν, αλλά έχουν..\nΚαι άντε πες κάποια τα διορθώνεις, όταν όμως δοκιμάζω ένα theme και μου βγάζει σφάλματα σε σημεία που δεν αλλάζουν αλλά πρέπει να πειράξεις τον κώδικα, εκεί μετά μπλέκεις\nΑπό το λίγο που ελέγχω site τυχαία είναι σα να ψάχνω ψύλλους στα άχυρα. Εκτός αν είμαι τόσο γκαντέμης και πέφτω στα "προβληματικά"\nέχω κάνει διάφορα sites αλλά πότε δεν είχα ασχοληθεί με αυτό το θέμα.\nΟπότε να πάμε στην ουσία και αυτό που με ενδιαφέρει. μιας και δε βγάζει fail/pass απλά βγάζει αναφορά των σφαλμάτων, πρέπει όντως να είναι 0 τα σφάλματα και να σου βγάζει Congratulations! No known problems. ;\nεδώ βλέπω site που έχουν το Logo του ΕΣΠΑ και βγάζουν 3πλάσια σφάλματα από το δικό μου. Εκτός αν δεν ήταν υποχρεωμένοι να τηρούν τα πρότυπα\nΔυστηχώς αυτοι που κάνουν τον έλεγχο δεν θα κοιτάξουν αν έχει 1 λάθος ή 100 τους ενδιαφέρει να περνάει με επιτυχία τον έλεγχο και να λέει "Congratulations! No known problems". Επίσης το ότι βλέπεις άλλες σελιδές να έχουν θέμα ειναι οτι για το διάστημα που περνούσαν από αξιολόγηση μπορεί να μην είχαν σφάλματα και να πήραν τα λεφτά από το ΕΣΠΑ. Έπειτα αφού πήραν τα λεφτά και πέρασα ένα χρονικό διάστημα μπορούν να κάνουν ότι αλλαγές θέλουν και κανεις δεν θα τους πει τίποτα.\nΓενικά είναι μπελάς οταν φτιάχνεις ιστοσελίδες για ΕΣΠΑ γιατί σε περιορίζει πολύ σε πράγματα που θέλεις να κάνεις και καμια φορά θα πρέπει να πείράξεις τον κώδικα για να τα λύσεις για να μην χαλάσεις το design της ιστοσελίδας.\nΜια ακόμα ερώτηση, το συγκεκριμένο site ελέγχει για όλα τα πρότυπα που έχω αναφέρει;\nΝαι το κατάλαβα ότι είναι μπελάς. Και όπως το είπες, σε περιορίζει αρκετά. Με αναγκάζει να αλλάξω χρώματα τώρα.\nΜια σημαντική λεπτομέρεια όμως που δεν έγραψα είναι ότι αναφέρουν μερικά πράγματα ως πρέπει (σε αυτά είμαι ok) και στα πρότυπα αναφέρει τη λέξη συνίσταται. Άρα όπως το καταλαβαίνω, δεν είναι υποχρεωτικό το site να συμμορφώνεται αλλά θα ήταν καλόνα γίνει.\nστη λίστα με τα σημεία ελέγχου όμως το έχει σαν κριτήριο\n8 hours ago, ffl said:\nΠροσωπικά έχει ζητηθεί κατά καιρούς να περνάει τα εξής 3:\nΣυνήθως ζητάνε κάποιο από τα 3 αλλά έχει τύχει να θέλουν screenshot και από τα 3 με τη σφραγίδα της εταιρείας.\nΑν κάποιος εδώ μπορεί να υλοποιήσει ένα e-shop με βάση το πρόγραμμα το ΕΣΠΑ που βγαίνει, ας μου στείλει ένα inbox να τα πούμε, γιατί με ενδιαφέρει.\nΔημοσ. Σάββατο στις 11:46 μμ\nΥπάρχει ένα theme για wordpress + woocommerce το https://dox.forqy.website/shop/ (WCAG 2.0, Level AAA compliant). Φένεται αξιόλογο.\nΒγάζει 0 errors στο achecker, 1 στο validator.w3.org και 9 (σχετικά με το contrast) στο wave.webaim.org.\nΔεν το έχω δοκιμάσει και είμαι και εγω σε διερεύνηση σχετικα με eshop και ΕΣΠΑ.\nΔημοσ. Κυριακή στις 03:57 μμ\nΓενικά το να βρεις έτοιμο theme που να περνάει 100% τους ελέγχους είναι δύσκολο. Η διόρθωση, πάντως, αν τα σφάλματα δεν είναι τραγικά πολλά, δεν είναι πάντα τόσο δύσκολη, με την προϋπόθεση να γνωρίζεις πώς να εφαρμόσεις τις υποδείξεις και το theme να είναι αρκετά καλογραμμένο ώστε να επιτρέπει να κάνεις τις απαραίτητες αλλαγές στο child. Γενικά σε έτοιμα themes η διόρθωση έχει πάντα ιδιαιτερότητες γιατί η καλή συνεργασία με το child δεν είναι πάντα δεδομένη. Σε custom themes, αντίθετα, όπου έχεις τον έλεγχο του κώδικα, η συμμόρφωση είναι αρκετά απλή διαδικασία και θα έλεγα πως καλό είναι να γίνεται έτσι κι αλλιώς ανεξαρτήτως ΕΣΠΑ.\nΕπίσης, το πρόβλημα δεν είναι πάντα στον κώδικα αυτό καθαυτό της σελίδας, αλλά αφορά το περιεχόμενο. Μπορεί να φτιάξεις ένα site που να περνά τους ελέγχους και κάποια στιγμή οι διαχειριστές περιεχομένου να καταχωρήσουν μια εικόνα χωρίς alt-text ή να ξεφύγει κάποια άδεια παράγραφος και να εμφανιστούν σφάλματα που πριν δεν υπήρχαν.\nέχει γίνει μόνο η προδημοσίεση της δράσης ε; όχι το οριστικό, γιατί δε βρίσκω κάτι. Αναφέρομαι για το e-λιανικό.\nΠροσωπικά έχω ελέγξει από περιέργεια τόσα sites στην τύχη (είχα ελεύθερο χρόνο) και ζήτημα να βρήκα 1-2 που ήταν 100%, χωρίς λάθη.\nΕπίσης κάτι που ρωτήθηκε και πριν. Δεν υπάρχει ανοχή στα λάθη; Δηλαδή 1 λάθος να υπάρχει, που μπορει να είναι εικόνα χωρίς alt ή να χρησιμοποιήσεις το  αντί για  θα εμφανίσει λάθος. Μπορεί να σε κόψουν για κάτι τέτοιο; Μιλάμε για γελοιότητες αν ισχύει αυτό.\nΔημοσ. Κυριακή στις 05:35 μμ\nΜου είχε τύχει μια φορά πριν από κάτι χρόνια, όπου σε σχετικό έλεγχο είχαν ξεφύγει 1-2 μικρά λάθη. Ο ελεγκτής ζήτησε από τον πελάτη να τα διορθώσει, αυτός με πήρε τηλέφωνο και τα φτιάξαμε επιτόπου. Του είχε δώσει και 1-2 μέρες προθεσμία αν θυμάμαι καλά, τύπου "αύριο θα ξαναδοκιμάσω, φρόντισε να τα έχεις διορθώσει" αλλά δεν χρειάστηκε. Φαντάζομαι εξαρτάται σε τί ελεγκτή θα πέσεις, αλλά και στο πόσα σφάλματα θα βρει. Άλλο να βρει 2-3 ξεχασμένα alt-texts κι άλλο να υπάρχουν 20-30 λάθη που θα έδειχνε πως δεν έγινε καν προσπάθεια.\nΑν εξαιρέσεις τα προβλήματα σε επίπεδο template που διορθώνονται στον κώδικα, αυτό που μπορεί να ξεφύγει λόγω του ότι εμπλέκεται και ο διαχειριστής περιεχομένου, είναι συνήθως τα alt-texts, άδειες παράγραφοι και η λάθος χρήση των κεφαλίδων (headings). Εκεί θέλει και λίγη εκπαίδευση ο διαχειριστής, ώστε να ξέρει τί να προσέξει.\nΚατά τα άλλα, οι ελεγκτές από ό,τι έχω καταλάβει δεν έχουν πάντα ιδέα για το τί ελέγχουν, ούτε και μπορούν να αξιολογήσουν τί είναι σημαντικό και τί όχι, οπότε το μόνο που θα κοιτάξουν είναι αν το achecker (κυρίως) ή όποιο άλλο εργαλείο χρησιμοποιήσουν εμφανίζει μηδέν σφάλματα. Αυτό κατά τη γνώμη μου είναι βολικό για τον προγραμματιστή, γιατί τουλάχιστον είναι εύκολο να τρέξεις τον έλεγχο και να δεις τί προβλήματα υπάρχουν και να τα διορθώσεις. Εάν έπρεπε να γίνουν πιο ουσιαστικές διορθώσεις σε ό,τι αφορά την προσβασιμότητα, που δεν είναι εύκολα μετρήσιμες από αυτοματοποιημένα εργαλεία, πολύς κόσμος θα έτρεχε και δεν θα έφτανε.\nΔημοσ. Κυριακή στις 10:26 μμ\nπαιδιά ευχαριστώ για τις απαντήσεις. έκανα τις αλλαγές και περνάω το achecker.\n(τα Likely /potential problems ελπίζω να μη παίζουν ρόλο γιατί έχουμε μερικά)\nΔε περνάω τα τα άλλα 2 που αναφέρατε. Υπάρχει σελίδα που τα περνάει όλα; Δεν είναι δυνατόν να κάθομαι να ελέγχω σε καθε μια. Κι αν υπάρχει κι άλλη σελίδα που δε την ξέρω τι θα γίνει; Το θέμα είναι ότι πάω στα τυφλά. Να ήξερα ότι πρέπει να γίνει αυτό και αυτό ακριβώς να το έκανα.\nΣτις 11/1/2021 στις 6:39 ΜΜ, leonidas_fs είπε\nέχεις 0 λάθη και στις 3. Δεν έχω πετύχει άλλο site έτσι. όχι ότι έχω ψάξει και πολύ. στην τύχη κοιτούσα\nΣου είχε ζητηθεί να περνάει και στα 3?\nΔημοσ. Δευτέρα στις 07:18 μμ\nΣτις 17/1/2021 στις 5:03 ΜΜ, Bitbit είπε\n"Γελοιότητες" θα ήταν αν υπήρχε ανοχή σε 1-2 λάθη, γιατί σε αυτή την περίπτωση θα σήμαινε ότι κάνουν "εκπτώσεις" σε κάποιο(α) guideline(s), το οποίο θα αναιρούσε το νόημα όλης αυτής της προσπάθειας να τεθούν κάποια standards στην κατασκευή δικτυακών τόπων.\nΘέλουν 0 λάθη και στην τελική καλά κάνουν γιατί αυτά που ζητάνε στα πλαίσια του WCAG έχουν τη λογική τους.\nΓια τα παραδείγματα που αναφέρεις, ας πούμε, για ποιόν λόγο να θέλεις να καταφύγεις στο  όταν το πρότυπο (και η ορθή πρακτική παγκοσμίως με βάση την html5) είναι να χρησιμοποιήσεις ?! Γιατί να μην θέλεις να βάλεις alt σε κάποια εικόνα?! Αφού εκτός από το να συμμορφώνεσαι με το πρότυπο wcag, το alt στις εικόνες συμβάλλει και στο να τα πηγαίνεις λίγο καλύτερα από πλευράς ranking, αφού και οι εικόνες γίνονται indexed στις μηχανές αναζήτησης.\nΌλα έχουν τη λογική τους. Και τη λογική τους μπορείς να την κατανοήσεις καλύτερα βλέποντας και το πώς κάθε ένα εκ των guidelines συμβάλλουν στη διευκόλυνση της πρόσβασης μίας ή περισσότερων κοινωνικών ομάδων που ειδάλλως μπορεί να μη σκεφτόσουν καν κατά την κατασκευή ενός δικτυακού τόπου. Παράδειγμα (προσέγγιση από πλευράς design, αλλά με ξεκάθαρες προγραμματιστικές προεκτάσεις, όπως διαμορφώνονται και στο wcag): https://accessibility.blog.gov.uk/2016/09/02/dos-and-donts-on-designing-for-accessibility/


Το «Μεγάλο μας Τσίρκο», ακόμη επίκαιρο κι ας πέρασαν 48 χρόνια | News2u\n«Το Μεγάλο μας Τσίρκο» θα είναι για πάντα εδώ. Για να μας θυμίζει πως όταν χρειάζεται το θέατρο μπορεί να γίνει κορυφαία πράξη αντίστασης.\nΓιάννης Βασιλακόπουλος 22/06 2021 11:46\nΣαν σήμερα ανέβηκε για πρώτη φορά ένα από τα πιο επιδραστικά θεατρικά έργα που έχουν γραφτεί ποτέ, στην παγκόσμια δραματουργία . Κι είναι ένα Ελληνικό έργο. «Πνευματικό παιδί» ενός τεράστιου θεατρικού συγγραφέα, του Ιάκωβου Καμπανέλλη και δοσμένο στο σανίδι από γίγαντες του θεάτρου, σε εποχές σκληρές . «Το Μεγάλο μας Τσίρκο» θα είναι για πάντα εδώ. Για να μας θυμίζει πως όταν χρειάζεται το θέατρο μπορεί να γίνει κορυφαία πράξη αντίστασης.\nΒρισκόμαστε στην Άνοιξη του 1972. Η Χούντα των συνταγματαρχών έχει σκληρύνει, αλλά έχει αρχίσει να ζορίζεται, από τις λαϊκές αντιδράσεις – η προσμονή της ελεύθερης ανάσας έχει φουντώσει στην Ελληνική κοινωνία και εκφράζεται σε κάθε ευκαιρία . Τότε ήταν που ένα ζευγάρι τεράστιων θεατρανθρώπων, οι κοσμαγάπητοι Τζένη Καρέζη και Κώστας Καζάκος αποφάσισαν πως ήταν η ώρα να ανεβάσουν ένα έργο με μηνύματα, με πράγματα που ήθελε να ζήσει και να πει η κοινωνία. Σε μια κουβέντα που είχαν με τον Ιάκωβο Καμπανέλη , έναν από τους μεγαλύτερους Θεατρικούς συγγραφείς του καιρού μας κατάλαβαν ότι αυτός είχε συλλάβει από την πρώτη λέξη την κεντρική ιδέα.\nΈλεγε για αυτό το έργο η Τζένη Καρέζη : «Έπρεπε να είναι κάτι σαν λαϊκό πανηγύρι, να κλείνει μέσα του πολλή ρωμιοσύνη… και μέσα από τη σάτιρα, τον αυτοσαρκασμό, το γέλιο και το δάκρυ, να μιλήσουμε για τους καημούς και τα όνειρα της φυλής μας, για προδομένους αγώνες, για προδομένες ελπίδες… και πάνω απ’ όλα για ομορφιά. Για την ομορφιά αυτού του λαού, που δεν παύει ποτέ να αγωνίζεται, να προδίδεται, να πιστεύει και να συνεχίζει τον αγώνα του, διατηρώντας τις ρίζες του αναλλοίωτες αιώνες τώρα. Όλα αυτά όμως θά ’πρεπε να ειπωθούν ρωμέικα, ζεστά. Καθόλου φιλολογικά. Καθόλου εγκεφαλικά. Θά’ πρεπε, δηλαδή, να γραφτεί ένα έργο που να έχει μέσα του τους σπόρους της λαϊκής μας τέχνης. Εγχείρημα δύσκολο, άπιαστο σχεδόν»\nΗ πένα του Καμπανέλη έκανε το Αδύνατο – δυνατό. Κι έβγαλε ένα αριστούργημα . Κι έτσι από το καλοκαίρι του 1973, το θέατρο «Αθήναιον» έγινε κάτι σαν προσκυνητάρι. Τεράστιοι ηθοποιοί που έδιναν κάθε βράδυ την ψυχή τους. Κώστας Καζάκος, Τζένη Καρέζη, Διονύσης Παπαγιαννόπουλος, Νίκος Κούρος, Τίμος Περλέγκας και Χρήστος Καλαβρούζος. Μουσική του Σταύρου Ξαρχάκου, η μαγική φωνή του Νίκου Ξυλούρη με το μνημειώδες «Φίλοι κι αδέλφια» να κυριεύει τις ψυχές. Ως κι ο μέγιστος Ευγένιος Σπαθάρης συμμετείχε διδάσκοντας την θεατρική απόδοση της σκηνής του Καραγκιόζη.\nΤον Οκτώβριο του 1973 λίγο πριν από το Πολυτεχνείο, το έργο διακόπηκε βίαια από τη Χούντα. Η Καρέζη και ο Καζάκος συνελήφθησαν και κρατήθηκαν στο ΕΑΤ-ΕΣΑ, ενώ συνελήφθησαν εκ νέου κατά την εξέγερση του Πολυτεχνείου.\nΤρεις μέρες πριν από τα Χριστούγεννα του 1973 η Τζένη Καρέζη και ο Κώστας Καζάκος ανέβασαν το έργο εκ νέου μετά την αποφυλάκισή τους με μεγαλύτερη επιτυχία.\nΚαι στις 3 Αυγούστου 1974 αμέσως μετά τη Μεταπολίτευση, το έργο ξανανέβηκε με την προσθήκη των σκηνών που εíχαν λογοκριθεí κι ενός τραγουδιού («Το Προσκύνημα») στο φινάλε της παράστασης, για να τιμήσει τους νεκρούς του Πολυτεχνείου.\nΚαι σήμερα ακόμη «Το Μεγάλο μας Τσίρκο» θα είχε πολλά να πει, με κείμενο απαράλλακτο. Γιατί πολλές από τις παθογένειες που ο Ιάκωβος Καμπανέλης στηλιτεύει σε ένα έργο γραμμένο, κάπου μισό αιώνα πριν, είναι ακόμη εδώ


Μιανμάρ: Τέσσερα χρόνια φυλακή στην Άουνγκ Σαν Σου Τσι για υποκίνηση σε βία - Documento\nΑρχική » Μιανμάρ: Τέσσερα χρόνια φυλακή στην Άουνγκ Σαν Σου Τσι για υποκίνηση σε βία\nΔικαστήριο στην Μιανμάρ έδωσε την πρώτη ετυμηγορία στην κάτοχο Νόμπελ Ειρήνης Άουνγκ Σαν Σου Τσι, καταδικάζοντάς την σε τέσσερα χρόνια φυλακή για υποκίνηση σε βία και παραβίαση των κανόνων της καραντίνας. Η πρώην ηγέτιδα της χώρας βρίσκεται υπό κράτηση από τον Φεβρουάριο, όταν και ανετράπη από πραξικόπημα της στρατιωτικής χούντας της χώρας. Η πρώτη κατηγορία προήλθε από μία δήλωσή της που δημοσιεύθηκε στο διαδίκτυο, στην οποία προέτρεπε τους διεθνείς οργανισμούς να μην συνεργαστούν με την χούντα. Η δεύτερη κατηγορία προέκυψε από την προεκλογική εκστρατεία που έκανε η πρώην πρόεδρος το Νοέμβριο του 2020 πριν από τις εκλογές της χώρας.\nΗ χούντα αναμένεται να συνεχίσει να καταδικάζει την Σου Τσι, με μια σειρά από κατηγορίες, ούτως ώστε να εξασφαλίσει την επ’ αόριστον κράτησή της και κατά συνέπεια την εξάλειψη του πολιτικού κινδύνου που θέτει. Το κόμμα της, Εθνική Ένωση για την Δημοκρατία, πήρε μια συντριπτική νίκη στις εκλογές του 2020, γεγονός που ο στρατός δεν αναγνώρισε ποτέ.\nΤο κατηγορητήριο της 76χρονης πολιτικού είναι μακρύ και περιλαμβάνει από κατοχή παράνομων ασυρμάτων μικρής εμβέλειας (walkie-talkie) μέχρι παραβίαση του νόμου περί απορρήτων του κράτους. Αν καταδικαστεί για όλες, μπορεί να της στοιχίσει δεκαετίες στην φυλακή. Οι δίκες διεξάγονται υπό πλήρη μυστικότητα, πίσω από κλειστές πόρτες ενώ έχει απαγορευτεί ακόμα και στον δικηγόρο της να μιλήσει στους δημοσιογράφους. Η Σου Τσι κρατείται σε άγνωστη τοποθεσία και είναι άγνωστο αν θα εκτίσει την ποινή της σε φυλακή ή με κατ’ οίκον περιορισμό.\nΗ χούντα «πνίγει» τη χώρα\nΔέκα μήνες μετά το πραξικόπημα, ο στρατός επέβαλλε την τάξη δια ροπάλου, ενώ η χώρα υποφέρει. Η οικονομία πάει από το κακό στο χειρότερο, τα συστήματα υγείας και εκπαίδευσης έχουν καταρρεύσει, τα ποσοστά φτώχειας έχουν εκτιναχθεί στα ύψη και οι συγκρούσεις έχουν κλιμακωθεί. Τον περασμένο μήνα, το Ειδικό Συμβουλευτικό Συμβούλιο για τη Μυανμάρ, προειδοποίησε ότι τα εγκλήματα του στρατού καθιστούν δύσκολη την παροχή τροφίμων και ιατρικών υπηρεσιών, σπρώχνοντας τους ανθρώπους στα πρόθυρα της απόλυτης φτώχειας.\nΗ χούντα είναι αντιμέτωπη τόσο με ένα ειρηνικό κίνημα αντίστασης όσο και με μια ένοπλη αντίσταση που σχηματίζεται από δυνάμεις άμυνας του λαού που συμμάχησαν με διάφορες εθνοτικές ένοπλες ομάδες. Τον Σεπτέμβριο, η Κυβέρνηση Εθνικής Ενότητας, μια σκιώδης κυβέρνηση που σχηματίστηκε από εκλεγμένους αξιωματούχους, κήρυξε έναν «αμυντικό πόλεμο» κατά της χούντας, καλώντας τις ένοπλες ομάδες πολιτών να στοχοποιήσουν τον στρατό και τα περιουσιακά του στοιχεία.


Αυτό το νέο σουτιέν προσαρμόζεται σε όλα τα μεγέθη, όλους...\nΑυτό το νέο σουτιέν προσαρμόζεται σε όλα τα μεγέθη, όλους τους σωματότυπους και όλα τα cups\nΗ Yamamay παρουσιάζει το Principessa Super Bra.\nΗ Yamamay καλωσορίζει το Φθινόπωρο με ένα νέο project αφιερωμένο στην καινοτομία, σε όλες τις γυναίκες και τη βιωσιμότητα: το "Principessa Super Bra" είναι το νέο σουτιέν χωρίς μπανέλες, υπέρ-αναπνεύσιμο, υπέρ-ελαστικό, εξαιρετικά άνετο και υπερ-καινοτόμο. Με απίστευτη εφαρμογή που αναδεικνύει το σώμα και\nπροσαρμόζεται στις σωματικές αλλαγές, καθιστώντας το ένα προϊόν μακράς διαρκείας.\nΑυτό το έργο είναι η απάντηση στις περιβαλλοντικές προκλήσεις που η Yamamay αποφάσισε να αντιμετωπίσει δυναμικά και αποτελεσματικά. Για λόγους μείωσης των αποβλήτων, η μάρκα σχεδίασε ένα σουτιέν το οποίο, χάρη στο καινοτόμο ελαστικό του ύφασμα αλλά και συγχρόνως χωρίς μπανέλες και χωρίς ραφές. Δημιουργήθηκε με τη χρήση τεχνολογίας συγκόλλησης PresBond™ και καταφέρνει να καλύψει 25 μεγέθη cups σε μόλις τρία μεγέθη (S-M- L).\nΠαράλληλα εξασφαλίζει απίθανη άνεση, κράτημα κι ευελιξία, ενώ είναι πολύ ελαφρύ. Πρόκειται για ένα σουτιέν εξαιρετικά προσαρμόσιμο στις σωματικές αλλαγές. Ως εκ τούτου, αυτή η ευελιξία θα αυξήσει τις πωλήσεις ενώ θα βοηθήσει στη μείωση των επιστροφών από τις διαδικτυακές πωλήσεις, καθώς και στη μείωση των αποθεμάτων.\n"Γνωρίζουμε πολύ καλά το γυναικείο σώμα, αφού εδώ και είκοσι χρόνια σχεδιάζουμε, κατασκευάσουμε και αναπτύσσουμε συλλογές εσωρούχων για να τα φορούν και να τ’ απολαμβάνουν όλες τις γυναίκες. Αυτό το νέο σουτιέν ανταποκρίνεται σε δύο βασικές ανάγκες: πρώτον, να στηρίξουμε τους πελάτες μας, βοηθώντας τους να δεχτούν κάθε φυσική αλλαγή που μπορεί να προκύψει, παρέχοντας ένα προϊόν μακράς διάρκειας που ταιριάζει στο σώμα τους και δεύτερον, να περιορίσουμε τα απόβλητα υιοθετώντας ένα φιλικό προς το περιβάλλον σχεδιασμό" Barbara Cimmino, CSR Director της Yamamay.\nΤο σουτιέν Principessa διατίθεται σε όλα τα καταστήματα Yamamay και στο www.yamamay.com σε μαύρο και μπρονζέ και συνδυάζεται με όλα τα κομμάτια της σειράς Principessa, επίσης ελαστικά και χωρίς ραφές, ενώ είναι αόρατα κάτω από ρούχα.


Η Impact Echo είναι μια μέθοδος για τη μη καταστρεπτική αξιολόγηση σκυροδεμάτων και τεκτονικών δομών, βασισμένη στη χρήση των κυμάτων πίεσης (ήχος) που διαδίδονται μέσω της δομής και παράγονται από την ανάκλαση στις εσωτερικές ρωγμές και τις εξωτερικές επιφάνειες.\nΠαρέχει ανεξάρτητες, μη καταστρεπτικές μετρήσεις του πάχους των τοίχων, με ακρίβεια <3%.\nΜπορεί να καθορίσει τη θέση και την έκταση ρωγμών όπως είναι οι ρηγματώσεις, οι διαστρωματώσεις, τα κενά, το honeycombing και οι απώλειες συνάφειας, οι ενισχυμένες και εντεταμένες δομές.\nΜπορεί να εντοπίσει τα υπόγεια κενά κάτω από πλάκες και πεζοδρόμια.\nΣτην τοιχοποιεία μπορεί να καθορίσει το πάχος και να εντοπίσει ρωγμές, κενά και άλλες ατέλειες, εκεί όπου τα τούβλα ή οι δοκοί ενώνονται με το κονίαμα.\nΗ μέθοδος δεν επηρεάζεται αρνητικά από την παρουσία των χαλύβδινων δοκών ενίσχυσης.\nΜια πρόσκρουση σύντομης διάρκειας, που παράγεται με το ελαφρό χτύπημα μιας μικρής χαλύβδινης σφαίρας σε μια επιφάνεια σκυροδέματος, χρησιμοποιείται για να παράγει τα χαμηλής συχνότητας κύματα πίεσης (1 έως 60 kHz) που διαδίδονται μέσα στη δομή και ανακλώνται στις ρωγμές και τις εξωτερικές επιφάνειες. Η χρήση κυμάτων μεγάλου μήκους και χαμηλής συχνότητας είναι αυτό που διακρίνει τη μεθοδο Impact Echo από τις παραδοσιακές μεθόδους υπερήχων.\nΤα κύματα πίεσης διαδίδονται μέσω του σκυροδέματος όπως και σε ένα ομοιογενές ελαστικό μέσο. Οι επιφανειακές μετατοπίσεις που προκαλούνται από την άφιξη των ανακλώμενων κυμάτων στην επιφάνεια πρόσκρουσης καταγράφονται από έναν μετατροπέα, που βρίσκεται δίπλα στην περιοχή πρόσκρουσης, παράγοντας ένα αναλογικό σήμα τάσης ανάλογο προς τη μετατόπιση. Το προκύπτον σήμα χρόνου-τάσης, αποκαλούμενο "κυματομορφή", ψηφιοποιείται και μεταφέρεται στη μνήμη ενός υπολογιστή, όπου μετασχηματίζεται μαθηματικά σε ένα φάσμα πλάτους κύματος προς συχνότητα.\nΗ κυματομορφή και το φάσμα απεικονίζονται στην οθόνη του υπολογιστή. Οι κυρίαρχες συχνότητες που εμφανίζονται σαν κορυφές στο φάσμα, συνδέονται με τις πολλαπλές ανακλάσεις των κυμάτων πίεσης μέσα στη δομή, και παρέχουν τις πληροφορίες για το πάχος της δομής, την ακεραιότητά της, και τη θέση των ρωγμών.\nΤο σύστημα δοκιμής Impact Echo\nΤα κύρια εξαρτήματα ενός συστήματος Impact Echo είναι ένας φορητός κυλινδρικός μετατροπέας, ένα σετ σφαιρών πρόσκρουσης, ένας μικρός υπολογιστής σημειώσεων, ένα υψηλής ταχύτητας σύστημα συλλογής αναλογικών και ψηφιακών δεδομένων, και ένα σύστημα λογισμικού που ελέγχει και επιτηρεί τις δοκιμές και απεικονίζει τα αποτελέσματα με αριθμητική και γραφική μορφή. Η ηλεκτρική ενέργεια παρέχεται από τις εσωτερικές μπαταρίες του υπολογιστή και του συστήματος συλλογής δεδομένων.\nΣυσκευές που χρησιμοποιούνται στη δοκιμή :\n& μέτρηση πάχους.\nΗ συσκευή χρησιμοποιείται για τη συνηθισμένη δοκιμή Impact Echo. Ζυγίζει περίπου 5,9 κιλά.\nΜέτρηση ταχύτητας κυμάτων.\nΗ συσκευή χρησιμοποιείται για την άμεση μέτρηση της ταχύτητας του κύματος, μετρώντας το χρόνο ταξιδιού ενός κύματος μεταξύ δύο μετατροπέων με σταθερή απόσταση μακριά από στην επιφάνεια. Ζυγίζει 8,2 κιλά.\nΠρότυπο ASTM για τη μέτρηση πάχους σκυροδέματος: Το πρότυπο ASTM C1383-98, "Standard Test Method for measuring the P-Wave Speed and the Thickness of Concrete Plates Using the Impact-Echo Method", υπάρχει στο American Society for Testing and Materials (ASTM) Book of Standards του 1998.


Online κράτηση πτήσης από Λάρνακα - για Μαϊάμι τώρα από 612 € - Lufthansa\nΠτήση Λάρνακα Μαϊάμι από 612 €\nΚαταπληκτικοί ναύλοι για την πτήση σας από Λάρνακα προς Μαϊάμι\nΠροσπαθείτε να βρείτε προσιτές τιμές πτήσεων από Λάρνακα για Μαϊάμι; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Μαϊάμι MIA τον Μαρτίου 2022 από 612 €.\nΕίτε πηγαίνετε Μαϊάμι για μια επιχειρηματική συνάντηση είτε ταξιδεύετε προς ΗΠΑ, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Κύπρος προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Λάρνακα προς Μαϊάμι διατίθεται με 612 €, τον Μαρτίου 2022.


“Στη χώρα μου φοβόμουν τον πόλεμο, εδώ το Υπουργείο Εσωτερικών”: Αιτούσες άσυλο για τη διαδικασία ασύλου στο Ηνωμένο Βασίλειο · Global Voices στα Ελληνικά\nΤα άτομα αιτούντα άσυλο αντιμετωπίζουν αμέτρητες δυσκολίες στο Ηνωμένο Βασίλειο.\nΜεταφράστηκε 31/03/2022 10:12 GMT\nΔιαβάστε το άρθρο στα Français, Nederlands, Español, English\n“Οι πρόσφυγες είναι ανθρώπινα πλάσματα”. Το σύνθημα αυτό από το FreedomHouse καλύπτεται από άδεια CC PDM 1.0\nΕιδοποίηση περιεχομένου: Αυτό το άρθρο περιλαμβάνει αναφορές σε σεξουαλικές επιθέσεις και αυτοκτονίες, που κάποιοι αναγνώστες μπορεί να βρουν σκληρές.\nΠερισσότερες από 100 ιστορίες γυναικών, που αναζήτησαν άσυλο στο Ηνωμένο Βασίλειο, μόνο και μόνο για να βρεθούν αντιμέτωπες με ακόμα μεγαλύτερη ταλαιπωρία, συγκεντρώθηκαν σε έκθεση, που δημοσιεύτηκε το 2020 από την Women for Refugee Women (WRW, Γυναίκες για Γυναίκες Πρόσφυγες), μια οργάνωση με βάση το Ηνωμένο Βασίλειο και στόχο την ενδυνάμωση των προσφυγισσών.\nΗ WRW εντόπισε ότι 44% των γυναικών που ζητούν άσυλο αντιμετωπίζουν αστεγία, 95% πείνα και πολλές είναι ευάλωτες στην κακοποίηση στο Ηνωμένο Βασίλειο. Ειδικότερα, 32 από τις 106 γυναίκες είπαν ότι είχαν πέσει θύματα σεξουαλικής επίθεσης τόσο στη χώρα καταγωγής τους όσο και στο Ηνωμένο Βασίλειο. Ταυτόχρονα, 95% ένιωθαν κατάθλιψη και γύρω στο 33% είχαν αποπειραθεί να αυτοκτονήσουν.\nΑνάμεσα στα παραδείγματα που συνέλεξε η οργάνωση WRW περιλαμβάνονται οι ιστορίες της Amina και της Jemima (δεν είναι τα αληθινά τους ονόματα για τη δική τους προστασία).\nΗ Amina διέφυγε του πολέμου στη Σομαλία δύο φορές. Η πρώτη φορά ήταν τη δεκαετία του '90, αφότου παραστρατιωτικοί μπήκαν με τη βία μέσα στο σπίτι της, βίασαν την ίδια και την κόρη της και σκότωσαν την κόρη και τον αδελφό της. Η Amina διέφυγε σε προσφυγικό καταυλισμό στην Κένυα, όπου έμεινε για κάποια χρόνια, πριν επιστρέψει στη Σομαλία.\nΤη δεύτερη φορά, το 2008, όταν ξέσπασε πόλεμος στο Κισμάγιο, την πατρίδα της, η Amina έχασε δύο ακόμα γιους, αφότου τους απήγαν παραστρατιωτικοί. Εξήγησε στην WRW ότι ο λαός της διωκόταν από καιρό από τις μεγαλύτερες φατρίες.\nΉμαστε πολύ φτωχοί — ψαρεύουμε για να ζήσουμε — αλλά οι πλειοψηφούσες φατρίες έχουν καλύτερες δουλειές. Πάντα μας συμπεριφέρονταν σαν να ήμασταν σκλάβοι.\nΗ Amina κανόνισε ασφαλή διάβαση στην Αγγλία μέσω ενός πράκτορα που, με την άφιξή της στο Λονδίνο, την εγκατέλειψε σε ένα σουπερμάρκετ. Βρέθηκε μόνη της σε μια εντελώς ξένη πόλη, ανίκανη να επικοινωνήσει στα αγγλικά.\nΑν και η Amina μπόρεσε να αιτηθεί άσυλο την επόμενη μέρα, χρειάστηκε να περιμένει 10 χρόνια για να της παραχωρηθεί το καθεστώς πρόσφυγα. Κι όμως, η επίσημη ιστοσελίδα του Υπουργείου Εσωτερικών, η υπηρεσία του Ηνωμένου Βασιλείου που χειρίζεται τα άτομα αιτούντα άσυλο, ισχυρίζεται ότι η αναμονή κρατά μόλις δέκα μήνες.\nΜαζί με άλλες δυσκολίες που χρειάστηκε να αντιμετωπίσει — απομόνωση, στήριξη από φιλανθρωπικές οργανώσεις για φαγητό και στέγη και μετακίνηση από ξενώνα σε ξενώνα — η Amina ανέπτυξε κατάθλιψη.\nΣτη Σομαλία είχα οικογένεια. Μοιραζόμουν τον πόνο. Πολλοί από μας υπέφεραν και μιλούσαμε την ίδια γλώσσα. Αλλά εδώ δεν μπορούσα να το μοιραστώ με κανέναν. Ο πόνος έγινε πολύ μεγάλος. Στη χώρα μου, φοβόμουν τον πόλεμο. Εδώ, φοβόμουν το Υπουργείο Εσωτερικών. Βασανίζομαι καθημερινά.\nH Jemima ζει στο Ηνωμένο Βασίλειο ακόμα πιο πολύ, εδώ και 19 χρόνια. Στην Ουγκάντα, η Jemima βασανίστηκε και βιάστηκε, ενώ ήταν υπό κράτηση. Το δήθεν έγκλημά της; Είναι λεσβία, σε μια χώρα που η ομοφυλοφιλία είναι παράνομη.\nΑντί να παντρευτεί τον άντρα που είχε κανονίσει για εκείνη ο κηδεμόνας της, η Jemima στάλθηκε στο Ηνωμένο Βασίλειο. Δεν γνώριζε ότι είχε το δικαίωμα να ζητήσει άσυλο ή πώς λειτουργούσε το σύστημα. Αφού δούλεψε ως καθαρίστρια για χρόνια, μια μέρα πήγαν σε εκείνη υπάλληλοι της υπηρεσίας μετανάστευσης και την μετέφεραν σε ένα κέντρο απέλασης.\nΕνόσω ήταν υπό κράτηση, όλα τα τραύματα που είχε βιώσει στην Ουγκάντα επανήλθαν με ορμή επηρεάζοντας όσα αποφάσισε να πει στις Αρχές. Από φόβο, είπε ψέματα για τον σεξουαλικό της προσανατολισμό.\nΜετά την ελευθέρωσή της, μεταφέρθηκε σε κέντρο μεταναστών στο Λονδίνο, όπου εντέλει αποκάλυψε ότι είναι ομοφυλόφιλη σε ομοφυλόφιλο άτομο, που εργαζόταν εθελοντικά. Τότε την στήριξε η ομάδα Rainbow Sisters group for LGBT refugees [Ομάδα Αδελφών Ουράνιο Τόξο για πρόσφυγες ΛΟΑΤ].\nΕίμαι μια ομοφυλόφιλη γυναίκα, αλλά όλη μου τη ζωή έλεγα ψέματα. Δεν με νοιάζει αν με απελάσουν. Βρήκα τους ανθρώπους μου … την οικογένειά μου. Είναι ένα είδος χαράς.\nΠαρά το νέο αίτημα ασύλου που κατέθεσε, η Jemima ζει σε άθλια κατάσταση. Αν και είπε στην WRW ότι αισθάνεται πιο ασφαλής στο Ηνωμένο Βασίλειο, δεν αισθάνεται ελεύθερη, επειδή δεν έχει αναγνωρισμένο νομικό καθεστώς ή εισόδημα, στο οποίο να μπορεί να βασιστεί.\nΘα ήθελα πολύ να δουλεύω. Να πληρώνω για το δικό μου σπίτι. Να κάθομαι στη δική μου τουαλέτα. Ξέρετε πόσο χαρούμενη θα ήμουν αν είχα τη δική μου τουαλέτα; Αυτό είναι το όνειρό μου.\nΔιακρίσεις εναντίον γυναικών αιτουσών άσυλο στο Ηνωμένο Βασίλειο\nΔυστυχώς, οι ιστορίες της Amina και της Jemima δεν είναι σπάνιες: αυτή είναι η πραγματικότητα για εκατοντάδες προσφύγισσες στο Ηνωμένο Βασίλειο. Ενώ το Ηνωμένο Βασίλειο έχει από τα υψηλότερα επίπεδα ζωής στον κόσμο, για τους πιο ευάλωτους ανθρώπους οι οικονομικοί πόροι και οι νομικές εγγυήσεις σπανίζουν.\nΜετά από περισσότερα από 40 χρόνια εργασίας στο Ηνωμένο Βασίλειο, η Ιησουιτική Υπηρεσία Προσφύγων (JRS) κατέγραψε τις πολλές δυσκολίες, που αντιμετωπίζουν τα άτομα αιτούντα άσυλο στη χώρα αρχίζοντας από το άδικο σύστημα απόδοσης ασύλου. Αυτό συμβαίνει, επειδή η προσέγγιση του Υπουργείου Εσωτερικών βασίζεται στη δυσπιστία απέναντι στους ανθρώπους μιας και “πάντα πιστεύουν ότι οι πρόσφυγες δεν λένε την αλήθεια”. Λένε:\nΤο Ηνωμένο Βασίλειο αποτελεί εχθρικό περιβάλλον για τα άτομα αιτούντα άσυλο. Δεν είναι τυχαίο. Οι πολιτικές του Υπουργείου Εσωτερικών σκοπίμως στοχεύουν να τα φέρουν σε σύγχυση, προκειμένου να φύγουν από το Ηνωμένο Βασίλειο.\nΗ JRS πρόσθεσε ότι ένας αριθμός κοινωνικών λειτουργών του Υπουργείου Εσωτερικών δεν έχουν επαρκή εκπαίδευση, προκειμένου να χειρίζονται υποθέσεις ασύλου, και βγάζουν μεροληπτικές αποφάσεις αγνοώντας βασικές πληροφορίες: για παράδειγμα, ομοφυλόφιλος πρόσφυγας επρόκειτο να εκδοθεί στο Καμερούν, χώρα όπου η ομοφυλοφιλία δεν είναι ανεκτή.\nΑν και όταν δουλεύουν, τα άτομα αιτούντα άσυλο μπορούν να τα βγάλουν πέρα και να βελτιώσουν την ψυχική τους υγεία, κάτι τέτοιο δεν τους επιτρέπεται και καταλήγουν να αποκλείονται από την οικονομική ζωή. Η πρόσβαση στα βασικά δικαιώματα είναι εξαιρετικά περιορισμένη — περιλαμβανομένης της ιατρικής περίθαλψης και της εκπαίδευσης — είτε επειδή αποκλείονται από το σύστημα ή επειδή δεν μπορούν να τα αντέξουν οικονομικά. Σαν να μην έφτανε αυτό, είναι πιθανό να μείνουν υπό κράτηση για μεγάλες περιόδους.\nH JRS έχει προειδοποιήσει ότι όλα αυτά τα εμπόδια μπορούν να επηρεάσουν σοβαρά τη σωματική και ψυχική υγεία των προσφύγων, που θα διαρκέσουν ακόμη και μετά τη χορήγηση του καθεστώτος πρόσφυγα. Όσο περισσότερο διαρκεί η διαδικασία, τόσο πιο σημαντικό κόστος θα έχει.\nΤα στατιστικά στοιχεία από την Βουλή των Κοινοτήτων από τον Ιούνιο 2021 έδειξαν ότι πάνω από 30% των αιτούντων άσυλο υπόκειντο σε μετακίνηση, ακόμα και μετά από καθυστέρηση πέντε ετών. Ο αριθμός αυτός αντιπροσωπεύει εκατοντάδες άτομα αιτούντα άσυλο, που βρίσκονται σε κίνδυνο ζώντας στους δρόμους, εκτεθειμένα στη φτώχεια, θύματα trafficking και εκμετάλλευσης.\nΑκόμα χειρότερα, από τον Απρίλιο αυτής της χρονιάς, το Υπουργείο Εσωτερικών επανέφερε την “άμεση” έκδοση αιτούντων άσυλο μετά από μια σύντομη παύση εξαιτίας του COVID-19. Αν και η κυβέρνηση δήλωσε την πρόθεσή της να μεταχειριστεί τους πρόσφυγες δίκαια, οι πολιτικές του δεν ανταποκρίνονται σε κάτι τέτοιο. Το Μάιο 2021, το Βρετανικό Υπουργείο Εσωτερικών αναθεώρησε τα συστήματα μετανάστευσης και εφάρμοσε το Νέο Σχέδιο για τη Μετανάστευση, που αναμένεται να χειροτερεύσει μια ήδη επισφαλή κατάσταση. Το νέο σχέδιο θα επιτρέπει στην κυβέρνηση να στέλνει άτομα αιτούντα άσυλο εκτός χώρας, ενώ οι υποθέσεις τους βρίσκονται σε φάση επεξαργασίας, να απαγορεύει σε πρόσφυγες να έχουν πρόσβαση σε δημόσιες υπηρεσίες και να καθιστούν ακόμα πιο δύσκολη την αίτηση για άσυλο στο Ηνωμένο Βασίλειο.\nΠολλές ομάδες ανθρωπίνων δικαιωμάτων έχουν επικρίνει το σχέδιο αυτό και έχουν δηλώσει ότι παραβιάζει τη συνθήκη σχετικά με το καθεστώς των προσφύγων του 1951. Η Rossella Pagliuchi-Lor του Συμβουλίου για τα Ανθρώπινα Δικαιώματα των Ηνωμένων Εθνών (UNHRC) δήλωσε σε δελτίο Τύπου:\nΟ νόμος αυτός θα υποβιβάσει, δεν θα προωθήσει, τον εκφρασμένο στόχο της κυβέρνησης για τη βελτίωση εκείνων που διατρέχουν κίνδυνο δίωξης. Φαίνεται να στοχεύει στην αποτροπή των προσφύγων, αλλά δεν υπάρχουν στοιχεία ότι κάτι τέτοιο θα είναι έρθει ως αποτέλεσμα.\nΗ πρώτη αιτία αυτοκτονίας είναι η κατάθλιψη χωρίς θεραπεία. Η κατάθλιψη αντιμετωπίζεται και η αυτοκτονία μπορεί να προληφθεί. Μπορείτε να λάβετε βοήθεια από τις γραμμές υποστήριξης (με απόρρητο των συνομιλιών) για ανθρώπους με αυτοκτονικές τάσεις και αυτούς με συναισθηματικές κρίσεις. Επισκεφτείτε τη διεύθυνση Befrienders.org για να βρείτε μια γραμμή βοήθειας για την πρόληψη της αυτοκτονίας στην χώρα σας.\nΓουινέα - Μπισσάου 07/01/2022


Κάτασπρος γατούλης κάνει σκέιτ σαν επαγγελματίας - Βίντεο - Sputnik Ελλάδα\n04:00 29 ΝΟΕΜΒΡΙΟY 2020\n11:23 14.11.2020 Λήψη σύντομου url\nΟ νεαρός γάτος με ευκολία ανεβαίνει επάνω στο πατίνι στο σαλόνι του σπιτιού του, στο Βανκούβερ του Καναδά, κι αρχίζει να ρολάρει με χάρη.\nΤην ίδια ώρα, η αφεντικίνα του Γέτι παρακολουθεί έκπληκτη τον γατούλη της να περνά από μπροστά της με το σκέιτ, στο βάθος.\n«Κάνω σκέιτ συχνά και πολλές φορές κάνω χαζομάρες με τη σανίδα και μέσα στο σπίτι» λέει το αφεντικό του γάτου.\n«Ο Γέτι είχε εντυπωσιαστεί πολύ με το σκέιτ κι έτσι άρχισε να χρησιμοποιεί τη σανίδα σαν παιχνίδι» λένε οι ιδιοκτήτες του γάτου.\n«Δεν χρειάστηκε να του δείξουμε, το έκανε μόνος του».\nΚαναδάς, σκέιτμπορντ, σκέιτ, γάτα


Οι Ρώσοι απειλούν με 3ο Παγκόσμιο, πυρηνικό πόλεμο - OΛΑ ΘΕΣΣΑΛΟΝΙΚΗ !!! Οι Ρώσοι απειλούν με 3ο Παγκόσμιο, πυρηνικό πόλεμο | OΛΑ ΘΕΣΣΑΛΟΝΙΚΗ !!!\nΟι Ρώσοι απειλούν με 3ο Παγκόσμιο, πυρηνικό πόλεμο\nΈνας Τρίτος Παγκόσμιος θα ήταν πυρηνικός και καταστροφικός, λέει ο Λαβρόφ\nΟ υπουργός Εξωτερικών της Ρωσίας Σεργκέι Λαβρόφ σημείωσε την Τετάρτη 2 Μαρτίου ότι ένας Τρίτος Παγκόσμιος Πόλεμος σίγουρα θα οδηγούσε σε χρήση πυρηνικών όπλων και επομένως θα ήταν καταστροφικός, όπως μετέδωσε το πρακτορείο RIA.\nΟ Λαβρόφ δήλωσε ότι η Ρωσία, η οποία ξεκίνησε την περασμένη εβδομάδα μια ειδική, όπως την αποκαλεί, στρατιωτική επιχείρηση εναντίον της Ουκρανίας, θα αντιμετώπιζε έναν «πραγματικό κίνδυνο» εάν το Κίεβο αποκτούσε ποτέ πυρηνικά όπλα.\nΤην Τρίτη, ο επικεφαλής της ρωσικής διπλωματίας μίλησε μέσω τηλεδιάσκεψης στη Σύνοδο του ΟΗΕ, καθώς δεν μπορούσε να μεταφερθεί στη Γενεύη λόγω του αεροπορικού μπαν και τόνισε ότι η Μόσχα θεωρεί απαράδεκτο να βρίσκονται αμερικανικά πυρηνικά όπλα στην Ευρώπη.\nΕπίσης σε ένα εμφανές άνοιγμα προς την Κίνα, ανέφερε πως πρωτοβουλία ΗΠΑ, Βρετανίας και Αυστρίας (AUKUS), πυροδοτεί νέα κούρσα εξοπλισμών. «Υπάρχει αδυναμία συνεργασίας με τη Δύση στα θέματα ασφαλείας. Πρέπει να υποστηριχθούν οι πρωτοβουλίες αποπυρηνικοποιημένων ζωνών», επεσήμανε.\nΕπισημαίνεται ότι κατά τη διάρκεια της ομιλίας Λαβρόφ, πολλοί διπλωμάτες προχώρησαν σε μποϊκοτάζ, φεύγοντας από την αίθουσα του ΟΗΕ, σε μία συμβολική κίνηση διαμαρτυρίας για την εισβολή στην Ουκρανία.\nOΛΑ ΘΕΣΣΑΛΟΝΙΚΗ !!!: Οι Ρώσοι απειλούν με 3ο Παγκόσμιο, πυρηνικό πόλεμο


Θλάση ο Οικονομόπουλος - Sportfm Xania\nΘλάση ο Οικονομόπουλος\nΗ ατυχία χτύπησε στον ΑΟΧ καθώς σε μια ανύποπτη φάση ο Μπάμπης Οικονομόπουλος υπέστη θλάση κάτι που σημαίνει ότι θα μείνει εκτός για τις επόμενες 20 περίπου ημέρες. Φυσικά στο ρόστερ του Αθλητικού Ομίλου Χανιά υπάρχουν ποδοσφαιριστές για να καλύψουν το κενό του όμως όπως και να το κάνουμε πρόκειται για μια δυσάρεστη εξέλιξη.\nΑπό εκεί και πέρα το βλέμμα όλων είναι στραμμένο στο κύπελλο με τον Σούλη Παπαδόπουλο να δίνει μεγάλο βάρος στην τακτική στην προπόνηση της Πέμπτης ενώ για την Παρασκευή υπάρχει προγραμματισμένο ρεπό.\nΟλοκληρώθηκε χωρίς τον Χαράλαμπο Οικονομόπουλο, ο οποίος υπέστη θλάση πρώτου βαθμού στον δικέφαλο, η σημερινή προπόνηση που πραγματοποιήθηκε στο βοηθητικό γήπεδο της Μοναχής Ελιάς. Ο Σούλης Παπαδόπουλος και το τεχνικό επιτελείο έδωσαν βάρος στην τακτική ενώ για την Παρασκευή υπάρχει προγραμματισμένο ρεπό.\nPREVIOUS POST Previous post: Η κλήρωση του κυπέλλου για Πλατανιά-ΑΟΧ\nNEXT POST Next post: “Μια χούφτα ανεγκέφαλοι…”


Η Κατερίνα Γερονικολού αποκάλυψε τη σχέση της με τον Αγγελόπουλο! Η αποκάλυψη που κανείς δεν περίμενε…\nYou are at:Home»Showbiz»Η Κατερίνα Γερονικολού αποκάλυψε τη σχέση της με τον Αγγελόπουλο! Η αποκάλυψη που κανείς δεν περίμενε…\nBy 18/06/2018 1,150 views\nΜη βιαστείτε να χαρείτε…\nΗ αλήθεια είναι πως δεν είχε τύχει να γνωριστούμε και μόλις τη συνάντησα, διαπίστωσα ιδίοις όμμασι ότι πρόκειται όντως για μια πολύ όμορφη γυναίκα. Αυτή είναι η πρώτη ανάγνωση.\nΗ δεύτερη είναι πως, εκτός από όμορφη, λάμπει από ευτυχία, κάτι που μου μετέδωσε από την πρώτη στιγμή και της το είπα αβίαστα.\n«Μέσα σε δυο μέρες είσαι το δεύτερο άτομο που μου το λέει. Τις προάλλες συναντήθηκα με τη Βασιλική Τρουφάκου στα γυρίσματα του Bachelor 3 και μου είπε ακριβώς το ίδιο: Πως βγάζω μια ηρεμία και μια χαρά. Η αλήθεια είναι πως είμαι πολύ ευτυχισμένη, είμαι καλά. Αυτό, όμως, έχει να κάνει με πολλά πράγματα. Με πετυχαίνεις στο φινάλε μιας επαγγελματικής σεζόν, η οποία στέφθηκε με επιτυχία τόσο για το σίριαλ Τατουάζ όπου παίζω όσο και για την παράσταση Φιλουμένα Μαρτουράνο. Ήταν μια γεμάτη σεζόν» εξομολογείται στο People η Κατερίνα Γερονικολού!\nΤον Ιανουάριο στο καστ του σίριαλ Τατουάζ εντάχθηκε ο Γιώργος Αγγελόπουλος, ύστερα από πρόταση του Ανδρέα Γεωργίου. Μάλιστα, δεν ήταν λίγοι εκείνοι που σχολίασαν αρνητικά τη συγκεκριμένη επιλογή, από την άποψη πως ο Ντάνος δεν είχε καμία σχέση με το χώρο της υποκριτικής – αλλά βρέθηκε εκεί με όχημα την τεράστια δημοφιλία που απέκτησε μέσα από το ριάλιτι επιβίωσης Survivor. «Ήταν όντως μια απρόβλεπτη συνεργασία. Δεν περίμενα με τίποτα πως ο Γιώργος θα ερχόταν στη σειρά. Δεν μας είχε προετοιμάσει κανείς.\nΕίχα, όμως, μεγάλη εμπιστοσύνη σε εκείνους που τον επέλεξαν. Είμαι από τους ελάχιστους ανθρώπους που δεν έβλεπαν Survivor. Είδα μόνο τον τελικό. Γνώριζα ποιος είναι ο Αγγελόπουλος από τα δημοσιεύματα, αλλά δεν τον είχα παρακολουθήσει. Την πρώτη φορά που πήγαμε με το αυτοκίνητό του στα Μετέωρα για το γύρισμα παρατήρησα πως είχε κρεμασμένο ένα εικόνισμα στον καθρέφτη. Μου έκανε εντύπωση το πόσο βαθιά θρησκευόμενος είναι, αλλά και η ευγένειά του. Όταν έρχεται στο γύρισμα, φιλάει σταυρωτά όλα τα μέλη του συνεργείου πριν ξεκινήσουμε. Τον συμπαθώ και με συμπαθεί πολύ. Μάλιστα, στη σειρά θα γίνουμε σύντομα ζευγάρι» αποκαλύπτει.\nΣτην πραγματική ζωή, ο Γιώργος Αγγελόπουλος είναι ένας άντρας που θα τραβούσε την προσοχή της; «Ναι, είναι γοητευτικός και είμαστε καλοί συνεργάτες αλλά οι σχέσεις μας – όσο καλή επικοινωνία κι αν έχουμε – είναι καθαρά επαγγελματικές. Θα είμαστε, πάντως, ένα ωραίο τηλεοπτικό ζευγάρι και θα υπάρξει μεγάλο σασπένς όσον αφορά στην εξέλιξη της σειράς. Αυτό που θα συμβεί στην πορεία ανάμεσα σε μένα και τον Στέφανο (σ.σ. ο ρόλος που υποδύεται ο Γιώργος Αγγελόπουλος στο Τατουάζ) δεν θα το πιστεύει κανείς» εξηγεί η Κατερίνα, ενώ ξεκαθαρίζει ότι θα υπάρχει μεγάλη αγωνία για την έκβαση της υπόθεσης στο δεύτερο κύκλο, ο οποίος θα ξεκινήσει να προβάλλεται από τον Alpha το φθινόπωρο.\nPrevious ArticlePower of love: Η ερωτική εξομολόγηση της Στέλλας στον Πάνο στο instagram\nNext Article Πρήξιμο σε πόδια, αστραγάλους και πέλματα: Όλες οι αιτίες – Τι να κάνετε στο σπίτι


26/10/2902/Ω:19.00 ΟΜΙΛΙΑ ΤΗΣ ΕΛΛΗΝΩΝ ΣΥΝΕΛΕΥΣΙΣ ΣΤΗ Ν. ΜΑΚΡΗ. ΔΙΟΡΓΑΝΩΣΗ: Ε.ΣΥ. ΝΕΑΣ ΜΑΚΡΗΣ, ΡΑΦΗΝΑΣ, ΠΑΛΛΗΝΗΣ, ΜΑΡΚΟΠΟΥΛΟΥ, ΑΡΤΕΜΙΔΟΣ, ΚΟΡΩΠΙΟΥ, ΛΑΥΡΕΩΤΙΚΗΣ. » ΑΛΦΕΙΟΣ ΠΟΤΑΜΟΣ\nPosted by Αλφειός Ποταμός at 11:24\tΑΡΤΕΜΗΣ ΣΩΡΡΑΣ, ΔΗΜΟΙ, ΔΗΜΟΚΡΑΤΙΑ, ΕΛΛΑΔΑ, ΕΛΛΗΝΙΣΜΟΣ, ΕΝΕΡΓΟΙ ΠΟΛΙΤΕΣ, ΠΟΛΙΤΙΚΗ, ΣΥΓΚΕΝΤΡΩΣΕΙΣ, ΣΥΝΕΛΕΥΣΗ Ε.ΣΥ. Tags:Αρτέμης Σώρρας, ΔΗΜΟΙ, ΔΗΜΟΚΡΑΤΙΑ, εκδηλώσεις, Ελλάδα, Έλληνες, Ελληνισμός, ΕΝΕΡΓΟΙ ΠΟΛΙΤΕΣ, Επικαιρότητα, Νέμεσις, ΣΥΝΕΛΕΥΣΗ Ε.ΣΥ.\nΒΡΥΞΕΛΛΕΣ. 100.000 ΔΙΑΔΗΛΩΤΕΣ ΚΑΤΑ ΤΗΣ ΛΙΤΟΤΗΤΑΣ.\nΟ ΔΙΚΟΣ ΜΟΥ ΑΡΙΘΜΟΣ ΕΙΝΑΙ ΟΛΑ ΚΙ ΟΛΑ ΕΙΝΑΙ ΔΙΚΑ ΜΟΥ 11/1/2902 (απομαγνητοφώνηση ομάδα ΚΛΕΙΩ) ΙΣΧΥΡΟΣ ΣΕΙΣΜΟΣ 6,8 ΡΙΧΤΕΡ ΤΗΝ 26/10/2018 ΚΑΙ ΩΡΑ 01.54 ΜΕ ΠΡΟΣΕΙΣΜΟΥΣ ΚΑΙ ΜΕΤΑΣΕΙΣΜΟΥΣ ΜΕΓΑΛΗΣ ΕΝΤΑΣΗΣ ΣΤΟ ΙΟΝΙΟ ΠΕΛΑΓΟΣ ΔΥΤΙΚΑ ΤΗΣ ΖΑΚΥΝΘΟΥ.\nΕλληνισμός ανθέλληνες ΣΥΝΕΛΕΥΣΗ Ε.ΣΥ. Μυθιστορία Θρησκείες Αρχαιολογία Χριστιανισμός κόμματα Αρτέμης Σώρρας λαμόγια πολιτικοί συνεντεύξεις END Λαθροεισβολείς εκπομπές Ελλάδα ΕΛΛΗΝΩΝ ΣΥΝΕΛΕΥΣΙΣ Δόλος ΔΗΜΟΚΡΑΤΙΑ καταστροφές ΗΠΑ Καταπιστεύματα Νέμεσις Γενοκτονίες Οικονομία εκδηλώσεις Ευρωεκλογές Γερμανία Εβραίοι Ρωσία αντιδράσεις Χάζαροι Έλληνες ΜΜΕ Ελληνική Ιστορία Πολιτισμός συνομωσίες Παγκοσμιοποιητές ΔΗΜΟΙ ΕΝΕΡΓΟΙ ΠΟΛΙΤΕΣ Τράπεζες εσχάτη προδοσία Δημοτικές Εκλογές Δικαιοσύνη Αποκαλύψεις Επικαιρότητα


Ήρθε και στην Ευρώπη η Bravia A1 Oled 4K HDR – techpress.gr\nΉρθε και στην Ευρώπη η Bravia A1 Oled 4K HDR\nHome/Home Entertainment, Αξίζει να δείτε, Εικόνα, Νέα/Ήρθε και στην Ευρώπη η Bravia A1 Oled 4K HDR\nΗ Sony ανακοίνωσε την ημερομηνία κυκλοφορίας της σειράς τηλεοράσεων Bravia A1 Oled 4K HDR. Οι τηλεοράσεις είναι ήδη διαθέσιμες για προ-παραγγελία σε επιλεγμένες χώρες.\nΗ σειρά Bravia A1 Oled 4K HDR προσφέρει ένα μοναδικό συνδυασμό της εκπληκτικής ποιότητας εικόνας της Oled , ενισχυμένη με τον 4K HDR επεξεργαστή X1 Extreme™ της Sony, του πρώτου ηχοσυστήματος Acoustic Surface™ στον κόσμο και ενός πρωτοποριακού σχεδιασμού δομής χωρίς βάση. Με πάνω από 8 εκατ. αυτο-φωτιζόμενα pixels, η σειρά Oled A1 προσφέρει μια σημαντικά εμπλουτισμένη οπτική εμπειρία, με πρωτοφανή επίπεδα μαύρου, πλούσια και ζωντανά χρώματα, δυναμική αντίθεση, εικόνα χωρίς θόλωση και μια ευρεία γωνία θέασης. O 4K HDR επεξεργαστής X1 Extreme επεκτείνει τη δυνατότητα της Oled να προσφέρει εκπληκτική 4K HDR εικόνα.\nΕκμεταλλευόμενη τη δομής της Oled με την έλλειψη οπίσθιου φωτισμού, η Sony ανέπτυξε μια νέα τεχνολογία ήχου, την Acoustic Surface, η οποία εκπέμπει ανώτερο, ισχυρό ήχο από την ίδια την οθόνη. Χάρη στον ιδιόμορφο σχεδιασμό της, ολόκληρη η οθόνη αντηχεί πλούσιο ήχο, επιτρέποντας την ενοποίηση της εικόνας και του ήχου, κάτι που είναι ανέφικτο στις συμβατικές τηλεοράσεις.\nΣε αντίθεση με τις συμβατικές LED τηλεοράσεις, όπου ο ήχος εκπέμπεται από το κάτω μέρος ή από τα πλάγια της τηλεόρασης, η A1 προσφέρει ένα συνδυασμό εικόνας και ήχου, με τη φωνή να μοιάζει να προέρχεται απευθείας από τους χαρακτήρες που μιλούν και με σκηνές «εκρήξεων» που δείχνουν να προέρχονται απευθείας μέσα από την οθόνη. Επιπλέον, η τεχνολογία Acoustic Surface παράγει έναν ευρύ συγχρονισμό εικόνας και ήχου από όλες τις γωνίες, ακόμη και από τις πλευρές της τηλεόρασης. Μαζί με την εξαιρετική ευρεία γωνία θέασης της Oled , η σειρά Α1 προσφέρει απαράμιλλη οπτική και ακουστική εμπειρία, ανεξάρτητα από τη θέση ή τη γωνία θέασης.\nΗ νέα σειρά τηλεοράσεων Bravia A1 Oled 4K HDR υποστηρίζει HDR (High Dynamic Range), το οποίο αναπαράγει δραματική αντίθεση με πλούσιο, φωτεινό χρώμα. Ο προηγμένος επεξεργαστής εικόνας 4K HDR X1 Extreme της Sony, βελτιώνει περαιτέρω την ακρίβεια του χρώματος, την αντίθεση και την ευκρίνεια, ενώ παράλληλα υποστηρίζει HDR10, HLG , και Dolby Vision™1 για θέαση περιεχομένου από την αναπτυσσόμενη βιβλιοθήκη HDR. Η δύναμη του 4K HDR επεξεργαστή X1 Extreme, επίσης, δίνει τη δυνατότητα βελτίωσης μη HDR περιεχομένου, μετατρέποντας το σε ανάλυση σχεδόν 4K HDR με την τεχνολογία object-based HDR Remaster, η οποία εντοπίζει, αναλύει και βελτιστοποιεί κάθε αντικείμενο στην εικόνα για να ρυθμίσει τη συνολική αντίθεση. Ακόμη, οι μοναδικές τεχνολογίες της Sony παρέχουν μια καλύτερη HDR εμπειρία με μεγαλύτερη ευκρίνεια αλλά και με ευρύτερη γκάμα χρωμάτων και αντίθεσης. Η οθόνη TRILUMINOS™ καθορίζει τα χρώματα για να προσφέρει μια διευρυμένη χρωματική παλέτα, το Super Bit Mapping™ 4K HDR δημιουργεί μια απαλή, φυσική εικόνα, η διπλή βάση δεδομένων επεξεργασίας μειώνει τον θόρυβο της οθόνης, ενώ συγχρόνως μεγιστοποιεί την ευκρίνεια. Το Motionflow™ μειώνει την κίνηση των αντικειμένων για μια πιο απαλή και φυσική αναπαραγωγή της κίνησης. Όλες αυτές οι τεχνολογίες της Sony προσφέρουν μια πιο ρεαλιστική εικόνα με λεπτές αποχρώσεις και βάθος στα χρώματα και με πιο δραματική φωτεινότητα και επίπεδα μαύρου.\n19 Απρίλιος, 2017|Categories: Home Entertainment, Αξίζει να δείτε, Εικόνα, Νέα|Tags: Bravia A1 Oled 4K HDR, LED, Ευρώπη, Τηλεόραση|


Βίκυ Καγιά – Ηλιάνα Παπαγεωργίου : Έτσι ξεκίνησε η κόντρα τους !!! – marysblog\nΌπως είδαμε χθες στην εκπομπή Happy Day με τη Σταματίνα Τσιμτσιλή η Βίκυ Καγιά αλλά και η Ηλιάνα Παπαγεωργίου έκαναν δηλώσεις στη κάμερα της εκπομπής και μίλησαν για τη κόντρα που έχουν μεταξύ τους . Η Τίνα Μεσσαροπούλου λοιπόν η οποία βρίσκεται στο πάνελ της εκπομπής μόλις τελείωσαν τα αποσπάσματα αποκάλυψε το λόγο για τον οποίο ξεκίνησε η κόντρα τους και είναι ο εξής\n«Αυτό που τότε είχε δημιουργήσει την παγωμάρα και την ψυχρασία στην σχέση τους, είναι ένα συμβόλαιο με μία μεγάλη εταιρεία καλλυντικών, που από τα χέρια της Βίκυς Καγιά πέρασε ξαφνικά στα χέρια της Ηλιάνας Παπαγεωργίου. Μάλιστα αυτό έγινε χωρίς να το γνωρίζει η Καγιά. Η Βίκυ Καγιά ενημερώθηκε από την εταιρεία λίγο πριν γίνει η καμπάνια. Αυτό την είχε ενοχλήσει γιατί κανείς δεν την είχε ενημερώσει, ούτε καν η Ηλιάνα»\nΝικολέττα Τσομπανίδου - Παναγιώτης Βασιλάκος : Απαντούν στις φήμες χωρισμού και για το μέλλον της σχέσης τους !!!\nΣυγκλονίζει η τελευταία σύντροφος του Σπύρου Μισθού : '' Διαγνώσθηκε καρκίνος στις φωνητικές χορδές '' !!!


Οι τροφές της νεότητας - Συνταγή - i-Food.gr by Giorgio Spanakis\nΟι πρώτες ρυτίδες, η κουρασμένη και «θαμπή» επιδερμίδα, η εξάντληση είναι μερικά μόνο από τα σημάδια στο σώμα μας, τα οποία μας δείχνουν ότι ο χρόνος περνάει. Πριν απογοητευτείτε, σκεφτείτε θετικά και αποκτήστε μερικές συνήθειες που θα σας αναζωογονήσουν ψυχικά, σωματικά και γιατί όχι και πνευματικά.\nΤο πέρασμα του χρόνου σίγουρα είναι αναπόφευκτο, υπάρχουν όμως -ευτυχώς- τρόποι για να διατηρήσουμε τη νεότητά μας. Μπορεί να μην διαθέτουμε το μυστικό «ελιξίριο της νεότητας», ευτυχώς όμως υπάρχουν πολλές εναλλακτικές λύσεις και μάλιστα φυσικές. Η καθημερινή άσκηση και η ισορροπημένη διατροφή, είναι οι βάσεις της καλής υγείας, ενώ ταυτόχρονα εγγυώνται κάτι σημαντικό: μας κάνουν να αισθανόμαστε αλλά και να δείχνουμε κατά πολύ νεότεροι.\nΣυγκεκριμένες τροφές βοηθούν στην αναζωογόνηση του δέρματος, στην ενίσχυση του ανοσοποιητικού συστήματος και σε αρκετές περιπτώσεις, καταπολεμούν ασθένειες και συμπτώματα.\nΤα μικρά σκουρόχρωμα αυτά μούρα είναι πλούσια σε φυτικές ίνες, βιταμίνες και μεταλλικά στοιχεία, ενώ παράλληλα αποτελούν σημαντική πηγή αντιοξειδωτικών που βοηθούν στην προστασία του μυαλού εγκεφάλου και τη επιδερμίδας. Υπάρχουν επίσης προκαταρκτικές ενδείξεις ότι τα μύρτιλα μπορεί να καταπολεμούν τη χοληστερόλη και να βοηθούν στην πρόληψη του καρκίνου του ήπατος.\nΌσο μεγαλώνουμε, το μυαλό μας κουράζεται και σταδιακά «υπολειτουργεί». Τα Ωμέγα 3 λιπαρά οξέα μπορούν να δράσουν προστατευτικά για την καλή υγεία του δέρματος, τη λειτουργία του μυαλού, των ματιών, της καρδιάς κ.ά. Ο σολομός είναι μια εξαιρετική πηγή λιπαρών οξέων Ωμέγα 3 και οι ειδικοί συνιστούν να καταναλώνουμε περίπου 350 γραμμάρια την εβδομάδα από το συγκεκριμένο είδος ψαριού.\nΟι δημοφιλείς και νόστιμοι ξηροί καρποί δεν είναι μόνο πλούσιοι σε θρεπτικά συστατικά, αλλά έχουν και ένα ακόμη πλεονέκτημα: το εξωτερικό τους κέλυφος. Μελέτες δείχνουν ότι οι ξηροί καρποί με κέλυφος, έχουν μικρότερη περιεκτικότητα σε θερμίδες, σε σχέση με τους χωρίς κέλυφος καρπούς.\nΥπάρχει καλύτερο επιδόρπιο από ένα θρεπτικό και απολαυστικό γιαούρτι; Ιδίως τα ελληνικής προέλευσης γιαούρτια, με την υψηλή περιεκτικότητα πρωτεϊνών και τη χαμηλή ποσότητα ζάχαρης, είναι η ιδανική τροφή για όλες τις ηλικίες. Η χαμηλή περιεκτικότητά τους σε λακτόζη διευκολύνει την πέψη, ενώ τα προβιοτικά ενισχύουν την καλή υγεία του οργανισμού μας.\nΤις περισσότερες φορές αποφεύγουμε να πίνουμε καφέ, καθώς -όπως υποστηρίζεται- είναι διεγερτικός και προκαλεί νεύρα, οπότε και προτιμάμε άλλα υποκατάστατα. Η αλήθεια είναι πως αν μειώσουμε την ποσότητα της ζάχαρης και της κρέμας που προσθέτουμε στον καφέ, δεν διατρέχουμε κανέναν κίνδυνο. Κάθε άλλο μάλιστα, αφού όσοι πίνουν καφέ έχουν μικρότερο κίνδυνο να έρθουν αντιμέτωποι με καρδιακά προβλήματα. Επίσης, όπως λένε οι ειδικοί, η κατανάλωση καφέ μειώνει το ρίσκο του διαβήτη τύπου 2 ακόμη και της νόσου Πάρκινσον.\nΗ βρώμη είναι πλούσια σε φυτικές ίνες. Η πρόσληψη της αναγκαίας ποσότητας φυτικών ινών, συμβάλλει στην αποτροπή απότομης αύξησης του βάρους, κάτι που είναι ιδιαίτερα συνηθισμένο, ιδίως μετά τη μέση ηλικία. Φυσικά, προϋποθέτει ισορροπημένο διαιτολόγιο για να βοηθηθεί ο οργανισμός.\nΤο κόκκινο κρασί περιέχει ένα «δυνατό» για τον οργανισμό αντιοξειδωτικό, την ρεσβερατρόλη. Έρευνες που πραγματοποιήθηκαν σε ζώα, έδειξαν ότι η ρεσβερατρόλη μπορεί να προστατέψει από τον θάνατο τα κύτταρα της καρδιάς και του εγκεφάλου. Για τις γυναίκες, η ημερήσια συνιστώμενη ποσότητα, είναι ένα ποτήρι, ενώ για τους άνδρες δύο ποτήρια.\nΑυτό το πράσινο φυλλώδες λαχανικό είναι ένα θρεπτικό «υπερόπλο» για τον οργανισμό μας. Συνδυάζεται εύκολα και μπορεί να προστεθεί σε μια ομελέτα, στα ζυμαρικά, σαν βάση στη σαλάτα μας ή ακόμα και στα smoothies. Το σπανάκι περιέχει λουτεΐνη, η οποία όπως αποδείχθηκε έχει αντιγηραντικές ιδιότητες.\nΥπάρχουν πολλές διαφωνίες σχετικά με το κατά πόσο είναι ωφέλιμα για τον οργανισμό τα δημητριακά ολικής άλεσης. Η συζήτηση περιστρέφεται κυρίως γύρω από το ποια ποσότητα υδατανθράκων επιδρά αρνητικά, αυξάνοντας τα επίπεδα λίπους στον οργανισμό. Μελέτες πάντως έδειξαν ότι τα δημητριακά ολικής άλεσης, έχουν την ικανότητα να διατηρούν σε χαμηλά επίπεδα τη χοληστερόλη. Συνεπώς, όπως όλα τα πράγματα, έτσι και η κατανάλωση δημητριακών χρειάζεται μέτρο.\nΗ κανέλα μπορεί να μειώσει σημαντικά την άνοδο της ινσουλίνης, ιδίως μετά από κάθε γεύμα. Για τον λόγο αυτό ενισχύστε και προσθέστε λίγη κανέλλα σε κάθε αγαπημένη σας τροφή, στο γιαούρτι, στο τυρί, στη βρώμη ή ακόμη και σε κάποιο smoothie. Είναι αρωματική, προσδίδει ωραίο άρωμα στο γεύμα σας και βοηθά τη σιλουέτα σας, ενώ επίσης αποτελεί ένα ισχυρό αντιοξειδωτικό, ό,τι ακριβώς χρειάζεται ο οργανισμός για μια καλή εκκίνηση της μέρας.\nΙδιαίτερα ωφέλιμη για την καρδιά, η μαύρη σοκολάτα βοηθά στη μείωση των επιπέδων της χοληστερόλης LDL, ενώ παράλληλα αυξάνει την χοληστερόλη HDL. Προτιμότερη είναι η κατανάλωση μαύρης σοκολάτας με υψηλή περιεκτικότητα σε κακάο, σε ποσοστό 70%. Οι ειδικοί προτρέπουν να καταναλώνουμε περίπου 30 γρ. μαύρης σοκολάτας ημερησίως.\nΕρευνητές απέδειξαν ότι η κουρκουμίνη, είναι ένα σημαντικό φυτικό αντικαρκινικό βότανο. Όπως αποδείχθηκε, εμποδίζει την κυκλοφορία των καρκινικών κυττάρων στα αιμοφόρα αγγεία. Δεν χρειάζεται να τρώτε κάποιο συγκεκριμένο γεύμα για να προσθέσετε το πικάντικο αυτό μπαχάρι. Χρησιμοποιήστε άφοβα μία ή δύο κουταλιές της σούπας στο κοτόπουλο, στα λαχανικά ή και στο ρύζι σας.\nΟι γλυκοπατάτες είναι πλούσιες σε λυκοπένιο, που βοηθά σημαντικά στην προστασία του δέρματος από τη βλαβερή υπεριώδη ακτινοβολία. Είναι επίσης πλούσιες σε βιταμίνη C, η οποία είναι ιδιαίτερα σημαντική για την παραγωγή κολλαγόνου και την καλή υγεία της επιδερμίδας.\nΕίτε σας αρέσει κρύο είτε ζεστό, είτε ακόμα το χρησιμοποιείτε για να εμπλουτίσετε τις σούπες σας και τα μαγειρευτά φαγητά, το πράσινο τσάι βοηθά στο να νιώθουμε και να φαινόμαστε νεότεροι. Κινέζοι ερευνητές κατέληξαν στο συμπέρασμα ότι άνθρωποι που καταναλώνουν ημερησίως 3 κούπες πράσινο τσάι, δείχνουν κατά πολύ νεότεροι. Αυτό οφείλεται στη δυνατότητα που έχει το πράσινο τσάι να «αναδομεί» το DNA και να εμποδίζει την κυτταρική συρρίκνωση στο πέρασμα του χρόνου.


Απόψε γυρίζουμε τα ρολόγια αιώνες πίσω… | Ελεύθερη Λαική Αντιστασιακή Συσπείρωση\nΝοάμ Τσόμσκι: «Στην Ελλάδα έχει θυσιαστεί η Δημοκρατία» (Video)\tΤο «δίκαιο» των ληστών και των ρουφιάνων\nΕλευθερη Λαικη Αντιστασιακη Συσπειρωση\tΑπόψεις, Ελλάδα, Κοινωνία\tEλλάδα, Απόψεις, Κοινωνία\tLeave a comment\nΕνδεχομένως τον πιο δύσκολο απ’ όλους. Αυτό θα μας το δείξει το πολύ κοντινό μέλλον.\nΑπόψε θα γυρίσουμε τα ρολόγια μας μια ώρα μπροστά.\nΠόσο θα ‘θελα να τα γυρίζαμε χρόνια μπροστά.\nΝα χαθούν με το γύρισμα ενός δείκτη όλα τα χρόνια που μας μέλλει να ζήσουμε μέσα σ’ αυτήν την καταχνιά.\nΝα χαθούν όπως θα χαθεί αυτή η ώρα ανάμεσα στις 3 και τις 4.\nΜια ώρα που δε θα τη ζήσουμε ποτέ.\nΠάντα θα ξέρουμε ότι την ώρα 3 με 4 τα ξημερώματα της 31ης Μαρτίου 2013 δεν τη ζήσαμε ποτέ.\nΤην προσπεράσαμε χωρίς μια ανάσα.\nΠώς θα ‘ταν άραγε να προσπερνούσαμε έτσι και τα χρόνια;\nΝα γυρίσουμε το δείκτη ξεκινώντας απ’ τις 3 τα ξημερώματα απόψε και να βρεθούμε μονομιάς στις 4 τα ξημερώματα της 31ης του Μάρτη του 2025 ή του 2032…!\nΝα κοιτάμε προς τα πίσω και να μην υπάρχει τίποτα. Μόνο κενό!\nΚαι μαύρες μέρες που θα ζούσαμε, αλλά δεν τις ζήσαμε τελικά προσπερνώντας τις με ένα παιχνίδι της μοίρας!\nΉ τί λέτε να γυρίζαμε τους δείκτες των ρολογιών πίσω;\nΑλλά αρκετά πίσω. Από κει που ξεκινήσαμε τα μεγάλα μας τα λάθη.\nΠότε, άραγε, ξεκινήσαμε τα μεγάλα μας λάθη;\n(Δεν εννοώ τα προσωπικά. Στα συλλογικά αναφέρομαι)\nΓια τον καθένα μας ήταν άλλη η στιγμή του λάθους που θα ‘θελε να γυρίσει πίσω και να αλλάξει, να ξαναγράψει την ιστορία απ’ την αρχή.\nΓι’ άλλον η στιγμη αυτή είναι η 17η του Ιούνη, γι’ άλλον το Καστελλόριζο του ΓΑΠ, γι’ άλλον η μέρα που μπαίναμε στην Ευρωζώνη, γι’ άλλον η μέρα που μπήκαμε στην ΕΟΚ, γι άλλον η μέρα που προσγειώθηκε ο Καραμανλής στο Ελληνικό, γι’ άλλον η αποστασία του Μητσοτάκη, γι’ άλλον η δολοφονία του Λαμπράκη, γι’ άλλον η ήττα της ΕΔΑ, γι’ άλλον η Βάρκιζα, γι’ άλλον ο Σαγγάριος, γι’ άλλον το Γουδί, γι’ άλλον η δολοφονία του Καποδίστρια, γι’ άλλον το ’21, γι’ άλλον η άλωση της Πόλης γι’ άλλον το Σχίσμα, γι’ άλλον το Βυζάντιο και πάει λέγοντας…\nΠριν μου πείτε εσείς πόσο ακριβώς θα θέλατε να γυρίσουμε τους δείκτες, θα ξεκινήσω εγώ.\nΟ καθένας μας θα γύριζε τους δείκτες στο σημείο που νομίζει πως έγινε το λάθος, για να το διορθώσει και να ξαναγινόντουσαν αλλιώς τα πράγματα!\nΕγώ λοιπόν θα γύριζα τους δείκτες ως εκείνη τη μέρα που ο Δημοσθένης εκφωνούσε το λόγο του στην Εκκλησία του Δήμου ενάντια στη συμμαχία-υποταγή της Αθήνας στον Φίλιππο της Μακεδονίας και υπέρ της υπεράσπισης της αυτοδύναμης αθηναϊκής δημοκρατίας.\nΔυστυχώς δεν εισακούστηκε ο φλογερός δημοκράτης Δημοσθένης και οι συμπολίτες του, με… think tank τον Ισοκράτη της “πανελλήνιας ιδέας”, κουρασμένοι έσκυψαν το κεφάλι στο Φίλιππο και συντάχθηκαν μ’ αυτόν. Υποτάχθηκαν σ’ αυτόν.\nΚι η απόφαση αυτή σήμανε το τέλος της Δημοκρατίας.\nΑπό τότε μέχρι σήμερα η Δημοκρατία αγνοείται.\nΕκεί ήθελα να γύριζα, στην Πνύκα.\nΝα έβγαινα στο βήμα, στο πλευρό του Δημοσθένη και να φώναζα στους Αθηναίους πως η απόφασή τους αυτή θα έθαβε για πάντα το σπουδαιότερο πνευματικό επίτευγμα του Ανθρώπου: τη Δημοκρατία.\nΚαι να τους τόνιζα ότι από το σήκωμα του χεριού τους κρινόταν το μέλλον της ανθρωπότητας.\nΚι ότι στο χέρι τους αυτό που θα σηκώσουν για να ψηφίσουν ναι ή όχι, δεν κυλά μόνο το αίμα της καρδιάς τους, αλλά και το αίμα της Δημοκρατίας που με τόσο κόπο, τόσο αίμα και τόσα βάσανα δημιούργησαν και διατήρησαν οι Αθηναίοι δημοκράτες.\nΘα τους φώναζα ότι στο χέρι τους κυλά ο “Μαραθώνας” της Δημοκρατίας!\nΚι ότι οι Φειδιππίδες μετά το σπουδαίο αθηναϊκό “όχι”, θα ‘ναι έτοιμοι να τρέξουν στα πέρατα της γης για να κηρύξουν πέφτοντας\n“ΝΕΝΙΚΗΚΕΝ Η ΔΗΜΟΚΡΑΤΙΑ”!\nΠηγή : Τοίχο-τοίχο